Katy Perry Akan Jayakan Konsert Ulangtahun Lazada

Siapa tidak kenal dengan Lazada, platform e-Dagang terkemuka di Asia Tenggara ni kan? Hari ini mereka mengumumkan senarai bintang-bintang yang bakal membarisi Lazada Super Party, konsert maya yang bakal disiarkan secara langsung ke enam negara pada 26 Mac ini! Konsert ni turut meraikan sambutan ulang tahun mereka yang ke sembilan.

Penyanyi dan penulis lirik global yang telah memenangi pelbagai anugerah, Katy Perry dan kumpulan remaja nombor satu Korea, NCT Dream bakal tampil sebagai bintang utama konsert Lazada Super Party tahun ini. Fuh padu gais.

Konsert yang padat dengan aktiviti Membeli-belah Sambil Berhibur itu turut menampilkan bintang-bintang popular tempatan seperti Haqiem Rusli, Ismail Izzani dan banyak lagi.

Anda juga bakal dihiburkan dengan pelbagai persembahan menarik lagi mengujakan sambil menanti detik bermulanya acara Lazada Surprise Birthday Sale atau Jualan Mengejut Ulang Tahun Lazada yang akan berlangsung pada tengah malam 27 Mac ini.

Bukan itu jer, anda di seluruh Malaysia boleh mengikuti konsert eksklusif Super Party melalui saluran penstriman secara langsung di dalam aplikasi LazLive milik Lazada, serta di rangkaian penyiaran tempatan Astro Ria, TV3 dan platform media sosial.

Konsert yang bertemakan ‘Everyday Heroes’ ini bukan sahaja diadakan bagi menghargai jasa para petugas barisan hadapan yang telah bertungkus lumus di sepanjang tempoh pandemik COVID-19 ni jer, tetapi turut mengetengahkan pengorbanan individu di dalam masyarakat kita yang telah banyak menyentuh kehidupan orang ramai di sekeliling mereka.

Ketua Pegawai Eksekutif Kumpulan Lazada, Chun Li berkata, “Lazada telah berkembang menjadi sebuah platform e-Dagang yang mantap kerana sokongan padu dan keyakinan yang diberikan oleh para penjual, jenama, pelanggan dan rakan kongsi kami selama ini.”

“Sambil kita meraikan ulang tahun ke sembilan Lazada, kami juga ingin mengiktiraf impak positif yang dilakukan oleh setiap individu di dalam komuniti kita.”

“Kami amat berbesar hati kerana dapat terus menetapkan penanda aras bagi industri e-Dagang, dengan memacu para usahawan serta jenama ke hadapan di dalam perjalanan transformasi digital mereka dan memberikan perkhidmatan kepada para pengguna dengan menyediakan pengalaman membeli-belah yang serba mudah dan selamat.”

Jelasnya lagi, dia sangat gembiran dan berbesar hati dengan kesudian bintang global seperti Katy Perry dan NCT Dream, serta artis-artis terkenal Asia Tenggara yang sudi menyertai konsert Lazada kali ini.

“Saya amat gembira atas kesudian bintang terkemuka global seperti Katy Perry dan NCT Dream, serta artis-artis terkenal Asia Tenggara, untuk menyertai kami dalam sambutan tahun ini yang diadakan khusus bagi menghargai para individu dan komuniti yang telah banyak menabur bakti serta berkorban sepanjang tahun lalu.”

“Saya sentiasa menanti-nantikan peluang untuk Lazada membawakan kegembiraan kepada semua pengguna di Asia Tenggara menerusi konsert tahunan istimewa Lazada Super Party dan acara membeli-belah sempena ulang tahun kami, dan komuniti kami akan terus mendoakan kesejahteraan untuk masa depan,” kata Ketua Pegawai Pemasaran Kumpulan Lazada, Mary Zhou.

Turut berkongsi kata-kata semangat dan harapan untuk para peminatnya di Asia Tenggara, penyanyi antarabangsa yang terkenal dengan lagu-lagi hit seperti “Roar”, “Dark Horse” dan album studio terbarunya “Smile”, Katy Perry turut mengucapkan terima kasih kepada peminatnya!

“Terima kasih kerana menyokong dan menyayangi saya selama ini. Saya tidak sabar untuk bertemu dengan anda tidak lama lagi semasa Lazada Super Party, bagi menyebarkan sedikit sinar bahagia, rasa cinta dan kegembiraan agar semua orang dapat menyanyi bersama-sama dengan saya, walaupun kita terpisah secara fizikal.”

“Saya berharap semoga Lazada dapat membantu semua pelanggan mereka yang memerlukan, dan agar semua orang sentiasa bersikap positif dalam mengharungi kehidupan.”

Anda boleh mendengar lagu-lagu yang bakal dipersembahkan oleh Katy Perry, NCT Dream dan artis-artis popular Asia Tenggara yang lain semasa konsert Lazada Super Party nanti dengan melihat senarai lagu Lazada 9th Birthday Super Party di dalam Spotify.

Konsert tersebut turut menampilkan segmen Membeli-belah Sambil Berhibur Lazada yang terkenal seperti Hujan Baucar yang menawarkan baucar sehingga RM100,000 untuk direbut, serta hadiah-hadiah eksklusif sebagai permulaan kepada Lazada Surprise Birthday Sale yang boleh digunakan pada 27 Mac nanti.

Mulai 20 Mac, selain daripada memenuhkan troli anda dengan tawaran-tawaran istimewa dan membuat pembayaran dengan promosi penghantaran percuma, anda juga akan disajikan dengan permainan Happy Cake baru di dalam LazGames.

Bukan itu jer, anda juga boleh mendapatkan mata dengan hanya membuka kotak hadiah, menyempurnakan tugasan harian, dan menyusun kek sembilan tingkat bagi memenangi ganjaran seperti baucar platform.

Selain daripada itu, anda juga boleh menebus ganjaran membeli-belah tambahan menerusi Lazada Bonus, elaun membeli-belah istimewa yang boleh digunakan ke atas produk yang mengambil bahagian dengan mempamerkan lencana Lazada Bonus di seluruh platform tersebut dan ianya boleh digabungkan dengan promosi-promosi yang lain.

Nikmati juga hadiah percuma Ulang Tahun Lazada bernilai RM80,000 menerusi pertandingan “Vote for Birthday Surprise” dari 20 hingga 27 Mac.

Hadiah untuk direbut termasuklah Sony PlayStation 5, kelengkapan rumah dan produk kecantikan daripada jenama yang mengambil bahagian seperti Casio, Clinique, Ecovacs, Ice Watch, Kitchenaid, Lancome, Nespresso, Ogawa, Origins, Samsung, dan banyak lagi! Senarai pemenang akan diumumkan pada 27 Mac ini.

Sebagai sebahagian daripada acara sambutan pada bulan ini, Lazada turut meraikan enam peniaga wanita cemerlang dalam majlis Lazada Forward Women Awards yang julung-julung kali diadakan sempena Hari Wanita Antarabangsa pada 8 Mac.

Wanita-wanita tersebut telah berjaya merintis dunia e-Dagang, masing-masing mempamerkan sifat daya tahan dan inovasi di dalam perjalanan mereka sebagai usahawan..

Lazada mengiktiraf semua pencapaian mereka seperti melancarkan perniagaan yang dibangunkan atas usaha mereka sendiri dan menyumbang kepada pendapatan keluarga, meningkatkan taraf hidup serta membuka hala tuju baru untuk komuniti tempatan, atau mengejar perkembangan peribadi menerusi inovasi dan perusahaan.


Lekeh Sangat Ke Produk Orang Melayu Ni? Ke Anda Terlalu Skeptikal!

“Kami tak main ler pakai produk Melayu, apa barang bhai? Ntah ye ke tidak produk ni berkualiti!”

Ini antara dialog sesetengah mulut-mulut orang yang selalu sangat memperlekehkan produk orang Melayu ni. Asal sebut produk bumiputera mulalah bibir tu nak menjebik. Amboi hina sangatkah produk kita ni uols?

Anda dah boleh stop dah pemikiran skeptikal tu, menghina macam tu. Zaman dah maju gais, 2021 dahni. Pemikiran tu dah kena kedepan dah.

Tak semua produk bumiputera ni tak okay dan tak berkualiti. Semuanya okay lah gais. Cuma kadang tu kita ni terlalu ‘disuap’ dengan iklan-iklan produk luar negara! Sampaikan dah ‘buta’ nak pandang produk bumiputera ni. Walhal produk bumiputera ni ada yang lebih power dari produk luar negara tau.

Sebut bab produk bumiputera ni, kami nak tanya anda lah kan, anda perasan tak kalau walk-in ke mana-mana kedai runcit, atau pun kedai makan mesti akan terjumpa satu wangian di kaunter depan tu. Baunya tu toksah dok cakap lah, memang menyucuk lubang hidung. Wangi yakmat!

Haa…Kalau anda nak tahu itulah salah satu produk wangian serbaguna yang tengah hot selling dan dah viral pun sekarang ni gais! Dan dah ada lebih 6 ribu ejen pun di sekitar negara kita ni. Padanla asyik jumpa jer jenama ni di mana-mana!

Eh lupa pula nak bagitahu, produk yang viral tu adalah pewangi serbaguna Bliese! Ia ada 3 jenis produk wangian iaitu Bliese Wooden Cap, Bliesematic dan Bliese Body Perfume.

Kalau anda nak tahu sekarang ni mereka nak buat projek gerila besar-besaran di seluruh negara. Kempen wangian serbaguna ni dinamakan “Gerila Haruman Bliese”

Macam mana tu? Gerila Haruman ini akan menfokuskan dan memastikan bahawa produk Bliese ini boleh didapati di mana-mana kedai runcit, restoran- restoran, kedai cuci kereta, kedai vape, kedai gunting rambut, premis makanan yang terpilih dan juga ejen-ejen Bliese seluruh negara.

Haa lepas ni jangan tiba-tiba terkejut pula ye gais, sebab pewangi serbaguna Bilese akan ada di mana-mana sahaja dengan anda! Kempen Gerila Haruman Bliese ni akan attack masuk pasaran runcit di seluruh negara uols! Ui, mantap!

Kedai runcit, stesen minyak, car wash nanti akan dibanjiri dengan wangian serbaguna Bliese! Haa…bukan kaleng-kaleng gais! Siapa cakap produk Melayu tak power?

Lepas ni memang mudah untuk anda dapatkan wangian serbaguna Bliese ni. Macam pengasas dia Suhaimi Saiful cakap lah yang projek ni sebenarnya untuk mudahkan anda untuk dapatkan produk berkualiti dari Bliese.

Mana taknya, selama 1 tahun 5 bulan produk ini di pasaran, ia telah mendapat sambutan yang sangat positif oleh rakyat Malaysia. Ini kerana pewangi serbaguna Bliese ini merupakan campuran bahan pati wangian tulen yang diadun bersama minyak aromaterapi dan ini adalah YANG PERTAMA DI MALAYSIA!

Bahan yang digunakan untuk menghasilkan pewangi serbaguna Bliese ini juga pastinya selamat digunakan dan bebas daripada bahan DPM yang mampu membuatkan anda tidak terdedah kepada bahaya kanser atau implikasi lain.

Bukan itu jer gais, Bliese turut bekerjasama dengan kilang wangian dari Eropah demi memastikan tahap kualiti terjamin dengan mendapat kelulusan dari INTERNATIONAL FRAGRANCE ASSOCIATION (IFRA). Pergh, padu!

Satu lagi gais, pewangi serbaguna Bliese ini juga boleh digunakan di semua tempat. Bukan letak dalam kereta jer. Anda boleh gunakan di almari baju, kasut, tandas, boot kereta, ruang tamu dan ruangan yang bersaiz kecil. Serius cakap, kami dah guna wangian Bliese ni, memang wangi dan tahan lama tau.

Sebab itulah produk ini antara produk yang terlaris di pasaran disebabkan baunya yang pasti WANGI, SELAMAT dan BAUAN BERPANJANGAN. Bukan itu jer, ia juga mempunyai pelbagai pilihan wangian selain harganya yang sangat mampu untuk dimiliki oleh seluruh rakyat Malaysia.

No wonderlah, hasil jualan mereka setahun jer dah mencecah sebanyak RM12 juta! Mak ai, terbeliak mata ni jang oi.

Dalam masa yang sama, Bliese memang memberi tumpuan penuh untuk membina rangkaian perniagaan melalui sistem Ejen demi melahirkan usahawan yang berdaya saing dan juga berkemampuan.

Dan power tak powernya produk Bliese ni, ada di antara usahawan Bliese ni dah jadi jutawan pun. Anda bayangkan hasil jualan mereka tu jer dah capai RM1.2 hingga RM1.4 juta setahun. Bapaklah…memang tak hairan lah kalau target Bliese untuk tahun ini nak capai RM40 juta! Pasti jadi ni.

Untuk info anda juga, bermula 15 Mac 2021, Bliese turut memperkenalkan 5 haruman baru di pasaran bagi menggantikan 5 haruman yang sedia ada. Fuh, mesti wangi gila ni.

Dan apa yang menarik perhatian kami, nama haruman baharu ini adalah inspirasi daripada nama orang terkaya di dunia tau. Setiap bauannya juga mempunyai cita rasa tersendiri. Jom kita check out nama-namanya:

1. Love Page
2. Forest Musk
3. Tropical Buffet
4. Cherry Ellison
5. Morning Glory

Kalau anda nak tahu macam mana baunya, mestilah dapatkan di kedai berhampiran anda. Dalam masa yang sama dapat menyokong kempen Gerila Haruman Bliese ini!

Sudah semestinya anda dan Malaysia akan berbangga dengan Bliese, kerana Bliese merupakan jenama wangian tempatan yang setanding dengan jenama antarabangsa! Yang penting “PASTINYA WANGI, SELAMAT & BAUAN BERPANJANGAN.”


“Hampir Setiap Tahun Juara, Ezra Kong Pemenang Sebenar”

Anugerah Juara Lagu 35 (AJL35) akhirnya melabuhkan tirai apabila menyaksikan lagu Gila hasil ciptaan Noki, Loca B dan Ezra Kong bergelar Juara Lagu.

Susulan kemenangan itu, nama komposer dan penerbit Ezra Kong menjadi bualan ramai di laman Twitter yang menyifatkan individu itu adalah pemenang sebenar apabila hampir setiap tahun lagunya bergelar juara.

Seorang netizen berkongsikan senarai lagu ciptaan Ezra yang menang sejak AJL30 lagi sehingga AJL35. Mengimbas kembali pada AJL30 lagu Assalamualaikum nyanyian Faizal Tahir muncul naib juara. Lagu Jampi dan Haram dinobat juara pada AJL32 dan AJL33.

The true winner, a humble-genius composer, Ezra Kong#AJL30 Assalamualaikum #AJL32 Jampi#AJL33 Haram#AJL34 Anta Permana#AJL35 Gila pic.twitter.com/M2a3aE5wgu

Pada AJL34, lagu Anta Permana yang dinyanyikan oleh Bob Yusof berjaya meraih tempat ketiga dan tahun ini lagu Gila nyanyian Kaka Azraf, Noki dan Loca B mengungguli juara AJL35 serta lagu Belenggu Rindu nyanyian Datuk Jamal Abdillah dan Wany Hasrita di tempat ketiga.

This man, is a gem for our nation! Thank you, Ezra Kong! Keep creating your magic!!?? #AJL35 pic.twitter.com/HTYR3UruDK

Did you guys notice all ezra kong song & lyric is so deep and he know well malay taste and look alike even he’s a chinese. I really salute him. Totally a good lyricist, komposer!! #AJL35

Menerusi Twitter, rata-rata netizen kagum dengan karya pemuda berbangsa Cina itu yang tahu ‘selera’ Melayu serta menyifatkan Ezra seorang penulis lirik dan komposer yang bagus.

AJL 35 menyaksikan, lagu Semalam nyanyian Aina Abdul dinobat sebagai naib juara dan manakala tempat ketiga menjadi milik lagu Belenggu Rindu nyanyian Datuk Jamal Abdillah dan Wany Hasrita.

Persembahan Terbaik dimenangi lagu Eh! nyanyian Zizi Kirana dan menepati ramalan Ernie Zakrie memenangi Vokal Terbaik.


Baju Sherry Alhadad Disamakan Dengan Plastik Sampah, Bean Bag

Setiap kali berlangsungnya acara berprestij di Malaysia, sudah pasti busana dan fesyen para selebriti akan menjadi perhatian ramai.

Semalam, penampilan Sherry Alhadad selaku hos acara kemuncak Anugerah Juara Lagu 35 (AJL35) menjadi mangsa kritikan apabila disamakan dengan plastik sampah.

Netizen berkata plastik sampah itu merujuk kepada lebihan kain di kedua-dua belah bahagian tangan baju tersebut.

Tidak kurang juga, ada yang menyamakan pakaian Sherry dengan beg kekacang atau bean bag. Meskipun busana Sherry disamakan dengan pelbagai objek, namun ramai memuji pengacara itu tetap cantik.

Kemuncak AJL35 semalam bersiaran secara langsung di Auditorium Majlis Bandaraya Shah Alam (MBSA) menyaksikan Sherry bergandingan bersama Awal Ashaari dan Haziq Hussni sebagai pengacara.


Komen Persembahan Peluang Kedua, Hafiz Hamidun Dikecam

Sejak malam tadi, hangat diperkatakan di laman Twitter mengenai persembahan penyanyi Nabila Razali di Anugerah Juara Lagu 35  (AJL35) yang dikatakan terkucil ketika menyanyikan lagu Peluang Kedua.

Selain komen daripada netizen, komen daripada penyanyi dan komposer, Hafiz Hamidun mengenai persembahan Nabila Razali itu ternyata mencuri perhatian ramai apabila mengundang kecaman netizen.

Netizen berkata sepatutnya para artis memberi sokongan terutama kepada rakan seperjuangan dan menyifatkan tindakan Hafiz itu memalukan.

Bagaimanapun, rata-rata netizen berkata itu hanya pendapat daripadanya kerana sesama artis juga berhak memberikan komen. Namun, netizen berkata tidak salah untuk memberikan komen namun cara Hafiz itu dikatakan tidak profesional.

Tidak kurang juga, ada yang mengatakan industri memerlukan kritikan seperti ini untuk lebih maju kehadapan jika tidak industri muzik Malaysia akan berada di takuk yang sama.

Kata netizen lagi, tiada masalah untuk mengkritik tetapi mungkin boleh berikan komen positif dan membina. Bagaimanapun, difahamkan perkongsian itu telah pun dipadam oleh Hafiz.


“Saya Dah Cuba Yang Terbaik, Saya Minta Maaf”

Hangat diperkatakan mengenai persembahannya di Anugerah Juara Lagu 35 (AJL35) malam tadi, penyanyi Nabila Razali meluahkan rasa syukur semuanya sudah selesai.

Trending di Twitter apabila nyanyiannya terkucil, Nabila berharap apa yang diperkatakan netizen baik-baik sahaja meskipun persembahannya tidak berjalan seperti yang dinginkan.

“Alhamdulillah, berakhir juga malam ni. Dah selesai. Walaupun berlangsung tak seperti saya jangkakan, saya gembira dengan apa jua yang sudah saya sampaikan malam ini (semalam).

“Sudah tentu boleh diperbaiki lagi. Tetapi persembahan tadi yang terbaik untuk saya. Mungkin sebelum ini saya tak pernah sangka yang saya dapat buat persembahan seperti itu.

“Jujur saya katakan, saya belum periksa lagi telefon pintar saya. Tapi, harapnya apa yang ‘trending’ itu yang baik-baik sahaja,” katanya.

Nabila berkata masalah suara yang dihadapi sudah sembuh namun perlu mengambil masa untuk pulih sepenuhnya.

“Apa yang berlaku kepada saya, tak perlu nak jadikan sebab untuk cerita kepada orang. Apa yang saya letakkan malam ini adalah persembahkan yang orang nanti-nantikan.

“Alhamdulillah, saya dapat tunaikan permintaan semua orang yang menantikan persembahan Peluang Kedua daripada saya sendiri,” katanya.

Sementara itu, sejurus selepas persembahannya malam tadi, Nabila memuat naik satu entri di Instagram memohon maaf kepada semua terutama pencipta lagu Peluang Kedua iaitu Hael Husaini dan MFMF.

Perkongsian Nabila itu mendapat pelbagai reaksi daripada rakan artis dan peminat yang memberikan kata semangat bahawa dia sudah memberikan yang terbaik dan meminta supaya mengabaikan kata-kata negatif netizen mengenai persembahannya itu.


Gila Bergelar Juara Anugerah Juara Lagu 35 (AJL 35)

Lagu ciptaan Noki, Loca B & Ezra Kong muncul juara pada Anugerah Juara Lagu (AJL) Ke-35 yang disiarkan secara langsung di Auditorium MBSA, Shah Alam.

Menjulang trofi dalam saingan yang disifatkan cukup sengit itu, melayakkan lagu Gila nyanyian Kaka Azraff, Noki dan Loca B membawa pulang hadiah wang tunai berjumlah RM50,000 dan trofi.

Naib juara dimenangi penyanyi Aina Abdul dengan lagu Semalam yang membawa pulang hadiah wang tunai RM35,000 dan trofi. Tempat ketiga disandang lagu Belenggu Rindu nyanyian Jamal Abdillah & Wany Hasrita yang menawarkan ganjaran wang tunai RM20,000 dan trofi.

Seperti menapati ramalan, Ernie Zakri memenangi Vokal Terbaik, manakala Persembahan Terbaik dimenangi lagu Eh! nyanyian Zizi Kirana.


Awal Ashaari Buka Akaun IG Anak Kedua, ‘Lee-La’ Cara Sebutan Nama Layla Amina

Genap sebulan usia anak keduanya, pelakon dan pengacawa Awal Ashaari membuka akaun Instagram rasmi untuk Layla Amina.

Bagaimanapun, akaun itu masih diletak dalam mod privasi dan hanya mempunyai tiga pengikut iaitu Awal, Scha dan Lara Alana. Setakat ini, sebanyak 25 keping foto di kongsikan menerusi Instagram itu.

BACA: Sampai Tak Tidur Malam Fikir Nama, Awal & Scha Pilih Layla Amina

Lebih menjadi perhatian, menerusi profil di akaun itu, Awal turut menunjukkan cara menyebut nama Layla dengan betul iaitu Lee-La.

Terdahulu, Scha selamat melahirkan cahaya mata perempuan di Pusat Perubatan Prince Court, Kuala Lumpur pada 12 Februari lalu.


“Tak Adil Gelar Saya Objek Nafsu”

Sejak kebelakangan ini, setiap kali penyanyi Elizabeth Tan memuat naik foto di Intagram, pasti akan ada komen-komen nakal dan berbaur lucah daripada netizen lelaki.

Meskipun hanya sekadar bergurau, namun ia menimbulkan rasa kurang senang netizen lain malah seorang pendakwah bebas turut menegur sikap segelintir lelaki beragam Islam yang meninggalkan komen lucah.

Menafikan dakwaan kerap memuat naik gambar seksi sehingga mengundang komen lucah, Elizabeth berkata dia tidak hak untuk mengawal komen-komen tersebut di Instagram miliknya.

“Saya tiada hak untuk mengawal atau menghukum komen yang dibuat terhadap gambar yang dimuat naik.

“Kalau betul gambar saya lucah, sudah lama akaun media sosial saya kena sekat sebab paraturan Instagram atau Facebook memang tiada ruang untuk kandungan lucah,” katanya.

Dalam pada itu, Elizabeth berkata dia tiada hak untuk mengawal lelaki yang melihatnya sebagai simbol seks dan berasa tidak adil ‘dihukum’ sebegitu.

“Siapa gelarkan saya sebagai simbol seks? Kenapa saya tak dilihat sebagai individu yang memperkasakan kaum wanita. Di mana saya boleh buat apa apa yang saya pilih dengan badan saya sendiri?

“Kalau orang lain yang berfikiran sedemikian, adakah itu salah saya? Saya berasa tak adil apabila pihak lelaki yang selalu menetapkan apa yang ‘elok’ atau ‘tak elok’ secara subjektif dengan nilai yang tak konsisten,” katanya.

Mengulas mengenai kenyataan pendakwah bebas mengenai posting yang dikatakan mengundang komen tidak senonoh, Elizabeth berkata video dikongsinya tidak keterlaluan.

“Apa keterlaluannya? Dalam video itu saya pakai baju lengan panjang, seluar panjang, tak tunjuk apa-apa pun, cuma tunjuk satu aksi yang saya rasa kelakar dan yang tak semua orang boleh buat.

“Kalau kandungan saya keterlaluan untuk sesiapa, mungkin saya boleh bagi nasihat untuk tidak mengikuti atau menyekat akaun saya. Saya berasa tidak adil untuk menggelarkan saya sebagai ‘ objek nafsu’,” katanya.


Aeril Zafrel Hadiahkan Isteri Kereta Mewah RM300,000

Bertuahnya Wawa Zainal apabila suaminya pelakon Aeril Zafrel menghadiahkan kereta mewah Mercedes-Benz GLC 300 yang dianggarkan bernilai RM300,000.

Menurut Aeril, hadiah kejutan itu adalah bersempena dengan ulang tahun kelahiran Wawa yang ke-29 tahun semalam.

Aeril berkata dia menghadiahkan kereta buat isterinya kerana kereta yang digunakan oleh Wawa kini sudah lebih tiga tahun.

“Saya menghadiahkan kereta ini sebab kereta digunakan Wawa sekarang sudah lebih tiga tahun. Orang cakap kereta ni paling lama pun kalau nak ‘best’ bawa kena lima tahun. Kalau terlalu lama pula risau keadaan kereta Itu boleh membahayakan nyawa. Sebab itu saya hadiahkan kereta ini.

“Sebelum beli, saya ada berikan ‘hint’ mengenai kereta ini. Nanti kalau dia tak minat, rugi pula beli. Cuma dia memang tidak tahu saya beli kereta ini. Pada majlis ini (semalam) dia baru tahu. Memang kejutan buat dia,” katanya kepada Harian Metro.

Dalam pada itu, bersempena dengan hari jadi Wawa itu juga, Aeril turut mendoakan semoga segala impian dan hajat isterinya itu dimakbulkan Allah. Hadiah kejutan untuk Wawa itu diberikan pada majlis Gala Dinner Award Wawa Cosmetics yang diadakan semalam.

“Selamat ulang tahun bidadari syurga ku. Semoga semua impian mu, hajat mu dimakbulkan Allah SWT,” katanya.


Tamat Master Dengan Keputusan Cemerlang, Hawa Rizwana Dipuji

Menerusi satu entri di Instagram, pengacara dan pembaca berita, Hawa Rizwana berkongsikan berita gembira berjaya menamatkan pengajian di peringkat Sarjana.

Lebih menjadi perhatian Hawa menamatkan pengajian dengan keputusan yang cemerlang iaitu pointer 3.78 dalam bidang komunikasi massa.

Dalam perkongsian itu, Hawa meluahkan rasa syukur diatas pencapaian berkenaan dan berjaya menghabiskan empat semester dengan keputusan yang cemerlang. Kata Hawa lagi, hasil kerja keras menjadi seorang pelajar separuh masa dalam masa bekerja ternyata berbaloi.

Diruangan komen, rata-rata rakan artis dan netizen tidak melepaskan peluang mengucapkan tahniah serta mengagumi kejayaan Hawa.


Ruhainies Tak Risau Kekasih Disambar Orang

Hampir dua tahun kisah cintanya diperkatakan, bagaimanapun pelakon cantik Ruhainies belum merancang untuk mendirikan rumah tangga lagi.

Timbul ura-ura dia bakal berkahwin tahun hadapan, Ruhainies berkata dia masih mahu memberi tumpuan kepada kerjaya memandangkan banyak komitmen kerja perlu diselesaikan.

“Saya belum ada rancangan untuk berkahwin dalam masa terdekat sebab saya sibuk dengan penggambaran drama sehingga penghujung tahun ini.

“Seperti semua maklum, banyak kerja tertangguh akibat Covid-19. Jadi, apabila sudah dibenarkan menjalani penggambaran, jadual kerja saya padat,” katanya.

Menjalin hubungan cinta dengan seorang ahli perniagaan dikenali sebagai Mr E, Ruhainies berkata dia tidak pernah risau jika kekasihnya itu disambar orang.

“Bagi saya, kalau itu jodoh saya, maka dia akan menjadi jodoh saya sampai bila-bila. Jadi, saya tak risau kalau orang kata, menunggu terlalu lama berisiko untuk kekasih disambar orang,” katanya.

Dalam pada itu, Ruhainies berkata dia tiada perancangan untuk bertunang namun sekiranya perlu dia tidak mahu mengambil masa lama.

“Setakat ini kami tak ada rancang mengenai pertunangan. Tapi, saya tak suka kalau nak bertunang dalam tempoh yang lama. Mungkin paling lama pun, seminggu sebelum bernikah,” katanya.


Masih Belum Ditemui, JAIS & Polis Kerjasama Kesan Sajat

Sudah dua minggu berlalu, Sajat atau nama sebenarnya Muhammad Sajjad Kamaruzzaman masih belum kesan selepas diburu oleh pihak berkuasa ekoran gagal hadir perbicaraan di mahkamah syariah.

Terbaru, Jabatan Agama Islam Selangor (JAIS) akan terus bekerjasama dengan Polis Diraja Malaysia (PDRM) bagi mengesan usahawan kosmetik itu.

Setiausaha Majlis Agama Islam Selangor (MAIS), Dr Ahmad Shahir Makhtar, berkata berikutan kuasa yang terhad pihaknya dan JAIS memerlukan bantuan pihak polis.

“Saya difahamkan, sudah ada perbincangan antara JAIS dan polis, justeru MAIS menyerahkan perkara ini kepada kedua-dua pihak terbabit untuk pelaksanaan perintah mahkamah.

“Buat masa ini, JAIS masih mengesan Muhammad Sajjad dan oleh kerana bidang kuasa yang terhad, bantuan polis diperlukan,” katanya.

Sehingga kini, Sajat masih belum dapat dikesan dipercayai bersembunyi sebaik waran tangkap dikeluarkan mahkamah.

Menurut sumber, Sajat dipercayai masih berada di kawasan Lembah Klang dan pihak penguat kuasa kini sedang berusaha menjejakinya.


Atikah Suhaimi Rela Tiada ‘Job’, Tak Mahu Bawa Watak Jahat Berhijab, Perampas

Meskipun berdepan masalah kewangan akibat pandemik Covid-19, namun Atikah Suhaime tetap dengan pendiriannya enggan menerima watak antagonis yang tidak logik atau digambarkan benar-benar jahat.

Menerusi satu perkongsian di Insta Story, Atikah berkata dia bosan dengan watak klise perampas dan tidak berminat melakonkan watak tersebut.

“Asyik-asyik perampas suami orang..kemudian pakai tudung serta lemah-lembut dan alasannya selalunya lemah kerana dia nakkan harta.

“Asyik-asyik perampas laki orang tapi tak ada motif kuat untuk dia jadi jahat. Lebih teruk, sejak akhir-akhir ini mereka sering dipersembahkan dengan watak antagonis yang bertudung dan lemah-lembut,” katanya.

Dalam pada itu, Atikah berkata dia kerap menerima watak antagonis sehingga penonton selesa melihatnya dengan karakter itu.

Namun, pelakon dari Singapura itu berkata dia akan menerima watak itu hanya jika ada motif kuat untuk seseorang menjadi jahat dalam sesebuah naskah itu.

“Biasanya skrip yang saya dapat watak antagonis tidak kuat untuk dia betul-betul menjadi jahat. Kamu tak boleh terus dilahirkan untuk menjadi jahat kan? mesti ada sebab yang kukuh. Entahlah.

“Sampailah ada motif kuat untuk seseorang jadi jahat dalam skrip tu, barulah saya akan menerima watak antagonis,” katanya.


“Kalau Boleh Terus Nak Ada Anak, Nak Kembar”

Sekian lama netizen ternanti-nanti, akhirnya pasangan selebriti Risteena Munim dan Isa Khan selamat diijabkabulkan dalam satu majlis serba ringkas di Masjid Sultan Mizan Zainal Abidin, Putrajaya semalam.

Meluahkan rasa syukur majlis berjalan dengan lancar, Isa Khan mendedahkan wang hantaran diberikan kepada Risteena berjumlah RM32,000 sebagai simbolik usia isteri tercinta.

BACA: “Risteena Wanita Hebat, Cinta Diberikan Pada Saya Sangat Luar Biasa”

“Ikutkan perancangan kami memang nak bernikah pada tahun lalu tapi PKP pula. Saya bersyukur majlis pernikahan berjalan dengan lancar.

“Ikutkan kita nak buat majlis tahun lepas ketika itu Risteena berusia 32 tahun jadi jumlah wang hantaran itu merupakan simbolik usianya. Wang hantaran itu merupakan atas permintaan dia juga, saya tunaikanlah janji,” katanya.

Menerusi satu temu bual bersama Media Hiburan mengenai soal cahaya mata, Isa berkata dia dan Risteena mahu segera memperoleh zuriat.

Amboi idam kembar gitu! Tahniah dah jadi husband & wife korang ?? #MediaHiburan #MHnews #fyp

Isa berkata dia mahukan dua atau tiga orang cahaya mata dan sempat berseloroh jika diberi rezeki mahukan anak kembar.

“Perancangan cahaya mata, kita orang kalau boleh terus nak ada anak. Kalau ada rezeki InsyaAlah. Kalau boleh nak dua tiga orang anak. Kembarlah,” katanya.


“Risteena Wanita Hebat, Cinta Diberikan Pada Saya Sangat Luar Biasa”

Tahniah diucapkan buat Risteena Munim yang sah bergelar isteri kepada Isa Khan dengan sekali lafaz dalams atu majlis serba ringkas diadakan di Masjid Tuanku Mizan Zainal Abidin pagi tadi.

Di majlis tersebut, pengantin perempuan menyerahkan tujuh dulang hantaran berbalas lima dulang, selain menerima mas kahwin bernilai RM1,000. Bagaimanapun, jumlah wang hantaran tidak didedahkan.

Meluahkan rasa syukur majlis berjalan dengan lancar, Risteena berkata dia dan Isa kini menuju ke fasa bahari iaitu bahtera rumah tangga.

“Tadi, sebelum akad nikah, jantung saya berdegup laju. Tetapi selepas selesai majlis, lega sikit.

“Alhamdulillah, segala-galanya dipermudahkan. Saya dan suami mengecap fasa baharu dalam ikatan perkahwinan. Insya-Allah, kami akan melayari bahtera rumah tangga ini dengan sebaik mungkin,” katanya kepada BH Online.

Sementara itu, Isa menyifatkan isterinya itu seorang wanita hebat dan berharap dapat membahagiakan Risteena sampai bila-bila.

“Dia wanita hebat. Cinta dan kebahagiaan yang diberikan kepada saya selama ini, sangat luar sangat biasa. Saya tidak mahu mempersia-siakannya. Saya hargai apa yang dilakukannya,” katanya.


Berlatih Tanpa Henti, Nabila Razali Yakin Vokal Semakin Mantap

Hampir tiga bulan berehat daripada menyanyi untuk memberi masa peti suaranya kembali sembuh, Nabila Razali berkata dia sudah bersedia beraksi di pentas AJL35, Ahad ini.

Nabila berkata bengkak bengkak di tekaknya semakin surut dan vokalnya juga sudah mengalami banyak perubahan berbanding sebelum ini.

“Saya tidak mengambil sebarang tawaran menyanyi, hanya berehat dan menjalankan terapi suara. Alhamdulillah, vokal saya semakin baik. Saya baru sahaja menjalankan pemeriksaan, doktor memberitahu ada perubahan berbanding sebelum ini.

“Bengkak semakin surut. Disebabkan itu, saya bersedia menyanyi di pentas AJL35, Ahad ini. Jika tanya mengenai keyakinan, saya percaya kemampuan diri.

“Tidak menafikan tekanan sentiasa ada, tetapi buat masa sekarang, saya lebih fokus pada diri saya. Paling penting, saya merasakan vokal saya ada perubahan daripada sebelum ini,” katanya kepada BH Online.

Kali pertama beraksi di pentas berprestij itu, Nabila akui berdebar, namun dia akan cuba sebaik mungkin memberikan yang terbaik.

“Gembira dan berdebar, semuanya bercampur baur. Namun, apa yang lebih mendebarkan adalah mempersembahkan lagu Peluang Kedua. AJL pula pertandingan karya, bukannya nyanyian,” katanya.

Menjalani latihan sejak peringkat Separuh Akhir Muzik Muzik Ke-35 (SFMM35) yang lalu, Nabila berkata banyak yang perlu dpelajarinya dan akan terus mengikuti kelas vokal selepas AJL35.

“Saya berlatih tanpa henti. Boleh dikatakan hampir setiap hari saya menghadiri kelas bersama Datuk Syafinaz Selamat.

“Beliau juga mengatakan vokal saya bertambah baik, tetapi sudah tentu ada banyak yang perlu saya belajar. Saya tetap akan menghadiri kelas selepas AJL35 untuk terus memantapkan vokal,” katanya.


Sharifah Sakinah Dikecam Bersenam Pakai Telekung

Bukan mudah bergelar selebriti, setiap tindak tanduk dan cara pemakaian pasti akan menjadi perhatian ramai. Jika ada tak kena di mata netizen pasti akan mengundang kecaman.

Baru-baru ini, pelakon kontroversi Sharifah Sakinah sekali lagi dikecam gara-gara melakukan senaman dengan memakai telekung. Menerusi video dikongsikan di Instagram, Sakinah dilihat turut membuat panggilan video bersama tunangnya, Michael Hansen.

Sakinah turut menyertakan kapsyen terima kasih kepada Marsha Milan dengan memaklumkan telekung yang dipakai sangat ringan.

Namun, seperti sudah dijangka perkongsian Sakinah itu menimbulkan rasa kurang senang netizen yang menyifatkan bersenam sambila memakai telekung sangat tidak sesuai. Malah, netizen berkata telekung adalah pakaian untuk solat dan perlu dijaga dengan sebaiknya.

Tidak kurang juga, ada yang mendakwa Sakinah seolah sengaja bertindak sedemikian untuk dikecam oleh netizen. Ujar, netizen sebagai orang Islam dia sepatutnya menunjukkan contoh yang baik kepada tunangnya.


Sampai Tak Tidur Malam Fikir Nama, Awal & Scha Pilih Layla Amina

Genap sebulan kelahiran anak kedua mereka, pasangan selebriti Awal Ashaari dan Scha Alyahya akhirnya mengumumkan nama anak kedua mereka.

Menerusi rancangan Schawal Baby Boom, Scha dan Awal sepakat menamakan anak perempuan mereka itu dengan nama Layla Amina.

BACA: Scha Alyahya Ditegur Baru Seminggu Bersalin Dah Pakai Seluar Jeans

Awal berkata dia tidak tidur malam memikirkan nama adik kepada Lara Alana itu. Awal turut memberitahu maksud nama anaknya itu.

“LA atau LY, dua huruf ni yang buat saya tak boleh tidur malam. Temujanji dengan Jabatan Pendaftaran Negara (JPN) sudah buat waktu itu. Nama pula tak putuskan lagi. Nasib baik ada isteri dapat selesaikan perkara ini.

“Asalnya, Lara inginkan nama Lela yang dia sudah pilih lama semasa adik masih dalam perut lagi. Sementara, saya dan isteri pula sudah jatuh hati dengan nama Aminah, diambil bersempena nama ibu Nabi Muhammad SAW.

“Selepas perbincangan, kami putuskan nama Lyla Amina yang membawa maksud setia, jujur, dipercayai dan beriman” katanya.

Terdahulu, Scha selamat melahirkan cahaya mata perempuan di Pusat Perubatan Prince Court, Kuala Lumpur pada 12 Februari lalu.


Engku Emran Beri Hint Hubungan Cinta Dengan Noor Nabila?

Hampir seminggu lebih berteka-teki, akhirnya spekulasi mengenai Noor Nabila yang dikatakan menjalin hubungan dengan ahlia perniagaan Engku Emran terjawab.

Menerusi satu perkongsian di Instagram, Engku Emran dilihat ada memuat naik menampakkan refleksi wajah Nabila di tempat duduk penumpang.

Foto bayang-bayang Nabila itu diambil dari radio keretanya yang sedang memainkan lagu bertajuk By Your Side. Kapsyen gambar tersebut juga seolah memberi bayangan pasangan itu sedang dilamun cinta.

Bagaimanapun, Emran bertindak menutup ruangan komen foto berkenaan. Setakat ini masih tiada kenyataan lanjut bagi mengesahkan spekulasi hubungan mereka.

Terdahulu, gosip cinta mereka hangat diperkatakan apabila tular gambar Engku Emran yang juga bekas suami Erra Fazira dan pelakon Indonesia, Laudya Cynthia Bella menghadiri sesi usrah di kediaman Nabila.


Risteena, Isa Khan Sah Bergelar Suami Isteri

Tahniah diucapkan kepada pelakon Risteena Munim yang selamat bergelar isteri kepada pelakon Isa Khan sebentar tadi di Masjid Tuanku Mizan Zainal Abidin, Putrajaya

Majlis serba ringkat itu hanya dihadiri ahli keluarga terdekat dan dijalankan mengikut Prosedur Operasi Standard (SOP) yang ditetapkan.

Menerusi Instagram, Risteena dilihat ada memuat naik video sekitar majlis pernikahannya untuk tatapan para peminat.

Terdahulu, pasangan itu telah mengikat tali pertunangan pada 23 November 2019 ketika bercuti di Bali, Indonesia.


Masih Posting #Ibutakrestu, Netizen Minta Ibu Hannah Delisha Henti Buka Aib Keluarga

Tak sampai sebulan mendirikan rumah tangga, satu demi satu kontroversi hangat diperkatakan mengenai perkahwinan pelakon jelita Hannah Delisha dan suaminya, Imam Shah.

Susulan itu, Hannah telah pun memuat naik kenyataan permohonan maaf di atas kontroversi melanda dan mengakui dirinya juga manusia biasa turut mempunyai masalah peribadi.

Bagaimanapun, ibunya Noor Ashikin Ahmad dilihat masih lagi memuat naik puisi kiasan yang dipercayai ditujukan kepada anaknya.

Perkongsian terbaru ibu Hannah itu ternyata menimbulkan rasa kurang netizen yang sudah mula bosan dengan kiasan-kiasan yang hanya mengundang tanda tanya orang ramai. Malah, ada yang berkata luahan tersebut seolah membuka aib keluarga mereka sahaja.

Kata netizen, apa pun yang terjadi di dalam keluarga tidak perlu di suarakan di media sosial sebaliknya diselesaikan secara diam-diam sahaja.

Terdahulu, timbul dakwaan perkahwinan Hannah tidak mendapat restu ibuunya, malah ibu pelakon itu berkongsi kata-kata puitis di Instagram termasuk meletakkan tanda pagar #IbuTidakRestu sekaligus mencetuskan spekulasi netizen.


“Pada Netizen Yang Mengecam & Kata Macam-Macam, Saya Okay Je”

Sejak beberapa bulan lalu, nama pengacara dan pelawak, Shuk Sahar menjadi bualan ramai berikutan kontroversi didakwa berlaku curang sehingga memusnahkan kariernya.

Kontrak sebagai penyampai radio di Hot FM ditamatkan pada 18 Februari lalu, Shuk akur rezekinya setakat itu sahaja namun dia terus bangkit mencari rezeki untuk keluarga.

“Apa yang sudah berlaku biar berlalu. Saya reda dan demi keluarga tidak boleh berasa kecewa. Ditambah lagi, percaturan rezeki kita adalah milik Allah.

“Jika saya terlalu bersedih dan kecewa, ia umpama tidak menerima apa yang Allah sudah tetapkan. Alhamdulillah, sekarang pun saya mula merancang perniagaan demi mendapatkan rezeki buat menyara keluarga.

“Syukur juga ada kenalan saya yang sudi bekerjasama untuk jadi rakan kongsi dalam projek perniagaan kami usahakan. Malah, saya juga tak sangka akan memberanikan diri menceburi perniagaan,” katanya.

Baru sahaja menceburkan diri dalam peniagaan kuetiau dan minuman, Shuk berkata dia perlu mengambil apa sahaja peluang yang datang untuk perniagaan.

“Kalau dulu mungkin saya terbiasa berada di zon selesa, tapi kini situasi sudah berubah. Saya kena giatkan usaha untuk ‘memulakannya’ semula,” katanya.

Dalam pada itu, Shuk berkata jadual kerjanya masih padat sehingga kini dan dia tidak memilih atau menolak jika ada rezeki untuk keluarga.

“Apa yang berlaku sebelum ini banyak memberikan pengajaran untuk saya berubah ke arah lebih baik. Kini, saya sangat utamakan aura persekitaran positif untuk produktif mencari rezeki halal buat keluarga dan terima kasih atas sokongan diberi.

“Pada netizen yang mengecam dan kata macam-macam, saya okay saja. Mana kritikan yang baik dan membina daripada mereka, saya terima manakala sebaliknya biarlah. Bagi saya, semua orang ada dugaan hidup masing-masing,” katanya.


Datuk Rizalman Tak Kisah Anak Tak Mahu Sambung Belajar Lepas SPM

Sebut sahaja nama Datuk Rizalman Ibrahim, sememangnya ramai mengenali pereka fesyen popular tanah air itu. Malah, kehidupannya juga turut menjadi perhatian ramai.

Umum mengetahui, Rizalman mempunyai dua orang anak angkat iaitu Umar kini mencapai usia 19 tahun manakala Ali pula berusia 9 tahun.

Baru-baru ini, Rizalman ada memuat naik perkongsian di Insta Story memaparkan Umar sedang sibuk bekerja separuh masa.

Melihatkan perkongsian itu, ramai memuji Umar yang rajin bekerja meskipun hidup dalam kesenangan. Dalam pada itu, Rizalman mendedahkan anaknya itu tidak mahu menyambung pelajaran dan mahu berniaga.

Pereka fesyen itu berkata dia tidak kisah dengan pilihan Umar dan lebih suka jika anaknya itu berada di depan matanya kerana sebelum ini sudah banyak kali berpisah.

Kata Rizalman lagi, dia percaya bahawa rezeki seseorang itu sudah ditentukan Allah serta mahu anaknya itu lebih fokus kepada akhirat.

Beruntung Umar dikuriakan seorang bapa yang memahami. Apa pun setiap ibu bapa lebih tahu apa yang terbaik untuk anak-anak mereka.


Risteena Takut Buat Swab Test Sampai Terketar-Ketar

Bakal melangsungkan penikahan dengan kekasih hati, Isa Khan pada Jumaat ini, pelakon Risteena Munim dilihat ada memuat naik video menjalani ujian saringan Covid-19 sebelum mengadakan majlis.

Namun, video dikongsikan oleh pelakon itu menjadi perhatian ramai apabila melihat reaksi Risteena seolah dilihat menahan sakit apabila hidungnya dicucuk.

Menerusi entri itu, Risteena berkata dia sangat takut sehingga terketa-ketar apabila mendapat tahu perlu melakukan swab test sebelum majlis pernikahan.

“Bila dapat tahu, untuk akad nikah ni kena buat swab test dulu, terus terketar-ketar. Tapi tak dapat lari. Nak kawen kan, I did it!” tulisnya.

Bagaimanapun, selepas melakukan ujian tersebut Risteena akui tidaklah begitu sakit dan meluahkan rasa syukur disahkan negatif virus berkenaan.

Terdahulu, Risteena dan Isa Khan mengumumkan bakal bernikah Jumaat ini. Pasangan itu telah mengikat tali pertunangan pada 23 November 2019 ketika bercuti di Bali, Indonesia.


“Bila Sampai Masa Nanti, Saya Akan Kongsikan”

Hangat diperkatakan mengenai dakwaan sudah bertunang dengan ahli perniagaan, Engku Emran, kakak kepada selebriti iaitu Noor Nabila akhirnya tampil membuka mulut meminta agar diberikan ruang.

Nabila berkata dia akan berkongsikan lebih lanjut apabila tiba masanya nanti dan berharap permintaannya itu diterima baik serta dihormati oleh semua pihak.

“Buat masa sekarang, saya mohon diberikan ruang untuk mengelak sebarang kemungkinan yang tidak baik. Saya akan berkongsi dengan lebih lagi pada masa yang sesuai. Saya sangat harap permintaan ini diterima baik dan dihormati oleh semua,” katanya.

Kata Nabila lagi, dia belum bersedia bercerita lanjut mengenai kisah peribadinya kepada umum kerana ketika ini anak tunggalnya, Jebat Jayden adalah fokus utamanya.

“Apabila sudah sampai waktu yang tepat saya akan kongsikan, tapi sekarang fokus utama adalah anak saya. Jayden adalah cinta hati saya ketika ini. Saya ingin besarkan dia dengan penuh kasih sayang dan diberikan didikan dengan sebaik mungkin,” katanya.

Terdahulu, gosip cinta mereka hangat diperkatakan apabila tular gambar Engku Emran yang juga bekas suami Erra Fazira dan pelakon Indonesia, Laudya Cynthia Bella menghadiri sesi usrah di kediaman Nabila.


Zizi Kirana Tak Kisah Jumpa Jodoh Melalui Taaruf

Usianya kini sudah mencecah 36 tahun, penyanyi Zizi Kirana mendedahkan ada menerima pelawaan daripada beberapa lelaki untuk melakukan taaruf bagi mencuba nasib untuk bertemu jodoh dengannya.

Zizi berkata dia mula menerima pelawaan itu sejak tahun lalu dan menyifatkan konsep mencari jodoh sebegitu bukan masalah besar baginya.

BACA: Simpan Baju Seksi Dalam Kotak, Zizi Kirana Mohon Doakan Berubah Sepenuhnya

“Sebenarnya saya sendiri memang sudah tahu mengenai taaruf ini, namun tak sangka pula ada yang mempelawa saya melakukannya. Saya mendapat mesej daripada beberapa lelaki yang mahu mengenai saya lebih rapat menerusi taaruf.

“Tidak dinafikan, ada risikonya juga taaruf ini apabila kita langsung tak pernah berjumpa dengan individu itu. Maka, kita tak tahu pun bagaimana keperibadian sebenarnya dan akan memberi kesan kalau berkahwin nanti,” katanya.

Kata Zizi lagi, dia melihat taaruf masih diamalkan oleh ramai orang namun konsep tersebut dilihat agak asing bagi sesetengah masyarakat.

Dalam pada itu, Zizi berkata dia tidak kisah seandainya suatu hari nanti bertemu jodoh menerusi kaedah taaruf.

“Saya tidak menolak bahawa ini adalah perkara baik dalam Islam kerana ia tidak membabitkan ‘dating’. Saya juga akui saya tidak menolak sekiranya ada yang benar-benar jujur untuk bertaaruf dengan saya, kerana pada usia ini saya bersedia untuk apa saja,” katanya.


Tampil Mohon Maaf, Hannah Delisha Akhirnya Buka Mulut

Tak sampai sebulan berkahwin terpalit pelbagai kontroversi termasuk dakwaan perkahwinan tak direstui ibu, pelakon Hannah Delisha akhirnya tampil bersuara.

Menerusi satu perkongsian di Insta Story malam tadi, Hannah membuat permohonan maaf dan menyatakan sebagai manusia biasa dia juga tidak dapat lari daripada masalah peribadi.

“Saya ingin memohon maaf di atas perhatian yang tidak diingini ketika ini. Ya, seperti kebanyakan anda semua saya juga mempunyai masalah peribadi. Saya minta maaf kerana ia telah dikongsikan kepada umum,” katanya.

Kata Hannah lagi, dia tidak mahu kisah peribadinya menjadi perhatian kerana tujuan dia menceburkan diri dalam industri seni untuk menghiburkan orang ramai.

“Sejak mula-mula saya terlibat dalam industri ini, tujuan saya adalah sentiasa untuk menghiburkan anda semua dengan kerja saya, bukan kehidupan peribadi.

“Saya cuba sedaya upaya untuk elak daripada gossip kerana saya membawa bersama maruah negara. InsyaAllah saya akan terus kekal berada di landasan tersebut,” tulisnya.

Terdahulu, ibu pelakon itu berkongsi kata-kata puitis di Instagram termasuk meletakkan tanda pagar #IbuTidakRestu sekaligus mencetuskan spekulasi di kalangan netizen.


“Setiap Hari Hannah Menangis, Nak Berbaik Dengan Ibu Kandung”

Sejak semalam, ramai dikejutkan dengan dakwaan ibu kepada pelakon jelita Hannah Delisha iaitu Noor Ashikin Ahmad dikatakan tidak merestui perkahwinan anaknya itu.

Terbaru, ibu mentuanya Mariana Yati mendedahkan hubungan Hannah dengan ibu kandungnya, Nor Ashikin Ahmad keruh sejak sekian lama.

BACA: Pesan Cari Pasangan Terbaik, Entri Ibu Hannah Delisha Setahun Lalu Jadi Perhatian

Simpati dengan nasib menimpa menantunya, Mariana yang juga pelakon veteran Singapura berkata Hannah setiap malam menangis dan sentiasa berdoa untuk berbaik dengan ibunya.

“Hannah tu budak baik. Kasihan saya tengok, setiap hari dia menangis dan berdoa agar hubungannya dan ibu kembali pulih.

“Bagi saya sebagai seorang ibu, anak kami telah selamat disatukan. Doa yang baik-baik sahaja sudahlah. Siapa kita nak menolak takdir, ketentuan dan jodoh ditetapkan Allah,” katanya.

Dalam pada itu, Mariana berkata perkahwinan Hannah dan Imam itu diadakan atas kehendak pasangan itu sendiri dan tiada paksaan mana-mana pihak.

“Sampai hati dia (ibu Hannah) cakap macam tu, ini semua kerja Tuhan yang dah tentukan jodoh anak dia dengan siapa. Hannah kahwin pun memang tiada paksaan daripada saya atau imam,” katanya.

Diminta mengulas mengenai tarikh sebenar perkahwinan anak menantunya, Mariana bagaimanapun tidak mendedahkan sebaliknya memohon agar mendoakan kebahagiaan pasangan itu.

Hari ini, hangat diperkatakan apabila timbul satu lagi dakwaan apabila Hannah dikatakan telah pun mendirikan rumah tangga sejak setahun lalu.


Pesan Cari Pasangan Terbaik, Entri Ibu Hannah Delisha Setahun Lalu Jadi Perhatian

Lebih kecoh, apabila Hannah didakwa berkahwin dengan Imam Shah setahun lalu apabila gambar Eleena Sui serta gambar dikongsikan oleh ibu mentua seolah memberi gambaran perkahwinan itu berlangsung Februari tahun lalu.

BACA: Foto Eleena Sui Jadi Bukti, Hannah Delisha Didakwa Nikah Tahun Lalu?

Bagaimanapun, netizen terlebih dahulu melakukan tinjauan dan menemui entri ibu Hannah bertarikh 22 Februari 2020 di mana ia didakwa berdekatan dengan tarikh asal penikahan pelakon itu.

Menerusi posting itu, ibu Hannah meluahkan rasa gembira meliha pelakon Zahirah Macwilson dan Emma Maembong bertemu pasangan pilihan serta memuat naik gambar pelakon-pelakon itu bersama ibu mereka.

Dalam entri tersebut, ibu Hannah turut mengatakan setiap ibu pasti mahu melihat anak mereka bahagia serta berpesan agar mencari pasangan terbaik.

“Memilih pasangan yang terbaik terletak di akhlaknya , kesopanan cara pemikirannya dan cara-cara tindakannya …semuanya harus kejalur kerohanian yang murni itu lah ciri pasangan yang baik …baru lah boleh menjadi pembimbing yang adil dan bijak.

“Bukan yang penuh kebiadapan yang keterlaluan.. sehingga tidak mengenal cara berdepan dengan orang yang lebih tua,” tulisnya.

Malah, Ashikin turut berpesan kepada anak-anak supaya taat pada perintah kedua ibu bapa kerana hukumnya haram jika menderhakai mereka.

Tidak dapat dipastikan sama ada entri itu ada kaitan dengan isu perkahwinan Hannah atau mungkin hanya sekadar kebetulan.

Setakat ini masih tiada kenyataan lanjut daripada pasangan itu mengenai isu yang sedang hangat diperkatakan itu.


Foto Eleena Sui Jadi Bukti, Hannah Delisha Didakwa Nikah Tahun Lalu?

Semalam hangat diperkatakan apabila timbul dakwaan perkahwinan pelakon Hannah Delisha dan suaminya, Imam Shah tidak direstui ibu kandungnya, Nor Ashikin Ahmad.

Bagaimanapun, hari ini timbul satu lagi dakwaan apabila Hannah dikatakan telah pun mendirikan rumah tangga sejak setahun lalu.

Lebih menguatkan lagi dakwaan tersebut, apabila pengguna berkongsikan posting milik pelakon, Eleena Sui bertarikh 19 Februari 2020 yang duduk seorang diri berposing di atas pelamin.

Selepas membuat perbandingan, pelamin tersebut kelihatan hampir sama dengan pelamin majlis pernikahan Hannah pada 19 Februari lalu.

Malah, ibu mentua Hannah turut memuat naik gambar dimana Eleena duduk bersama pengantin di pelamin namun kelihatan langsing dan tampil berbeza dengan penampilan terbarunya sejak Februari lalu yang kini sarat hamil anak pertama.

Perkara itu sekaligus menimbulkan tanda tanya bilakah tarikh sebenar Hannah dan Imam disatukan sebagai pasangan suami isteri.

Terdahulu, ibu pelakon itu berkongsi kata-kata puitis di Instagram termasuk meletakkan tanda pagar #IbuTidakRestu sekaligus mencetuskan spekulasi di kalangan netizen.


BCL Kongsi Detik Terakhir Bersama Ashraf Sinclair

Selepas setahun pemergian Allahyarham Ashraf Sinclair, penyanyi terkenal Indonesia, Bunga Citra Lestari akhirnya tampil berkongsikan detik terakhir bersama suami tercinta.

Menurut BCL, sehari sebelum kejadian mereka baru pulang dari New York, Amerika Syarikat dan menjalani aktiviti seperti biasa pada hari berikutnya.

BCL berkata, pada hari duka itu, Ashraf sudah sibuk dengan beberapa mesyuarat manakala dia pula ke program Indonesian Idol.

“Awal pagi lagi dia sudah sibuk dengan beberapa mesyuarat. Sebaik pulang dari New York, macam-macam perkara perlu diselesaikan. Saya pula ke program Indonesian Idol.

“Kami masih berhubung melalui mesej seperti biasa pada waktu tengah hari. Sebaik pulang ke rumah lewat malam saya melihat Ashraf berada dalam bilik. Kami kemudian memilih gambar terbaik untuk single duet saya bersama Ariel Noah berjudul Menghapus Jejakmu untuk platform digital,” katanya.

Selepas memilih gambar, BCL memberitahu suaminya mengatakan dirinya letih dan meminta izin untuk tidur.

“Selepas membuat pemilihan gambar, Ashraf beritahu dia letih selepas menjalani ‘cross fit’. Jadi, dia minta izin untuk tidur dulu. Dia kemudian tidur dan saya ke bilik mandi.Selepas itu, saya kembali semula ke bilik. Saya kejutkannya, tapi dia tak bangun,” katanya.

Kata BCL, dia sudah lakukan pelbagai cara untuk menyedarkan suaminya namun tidak berhasil sehinggalah dia melihat sesuatu yang pelik apabila melihat keadaan Ashraf.

“Saya cuba gerakkan badannya, tapi dia seperti tidak berdaya. Saya terus kejutkan sebab fikir dia mungkin pengsan saja, tapi saya lihat dia langsung tidak bergerak,” katanya.

Panik melihat keadaan suaminya, BCL berkata dia teruk memanggil ibunya sehingga anaknya, Noah turut terjaga dari tidur.

“Noah terjaga sebaik saya menjerit memanggil ibu. Noah datang kepada saya dan bertanya apa yang sudah berlaku dan kenapa menangis? Saya beritahu Noah untuk ikut saya sebab bapanya tidak sedarkan diri. Saya beritahu kita perlu ke hospital segera,” katanya.

Bagaimanapun, sebaik sahaja tiba di hospital, Ashraf disahkan meninggal dunia jam 4.51 pagi akibat serangan jantung.


Buka Kedai Pun Tak Macam Dulu Dah…’Kena’ Betul Lah Ada Bantuan Ni

Lepas satu persatu bantuan yang diberi kerajaan kepada kita sejak wabak pandemik COVID-19 mula menyerang kita yang kini sudah setahun pun.

Geran Khas Prihatin Tambahan di bawah Pakej PERMAI (GKP PERMAI) adalah salah satu bantuan kewangan tambahan secara one-off yang disediakan oleh Kerajaan kepada Perusahaan Kecil & Sederhana (PKS) mikro yang telah menerima bantuan Geran Khas Prihatin (GKP 1.0 dan GKP 2.0) sebelum ini.

Seramai 800,000 peniaga kecil dan sederhana (PKS) akan diberikan bantuan berjumlah sehingga RM1,000 seperti yang diumumkan dalam Pakej Bantuan Perlindungan Ekonomi dan Rakyat Malaysia PERMAI.

Untung betul usahawan-usahawan kita. Ada juga duit tambahan yang boleh digunakan ketika waktu-waktu terdesak macam ni kan. GKP Tambahan RM1,000 untuk negeri PKP ini akan diberikan kepada penerima yang lulus GKP 1.0 dan GKP 2.0 termasuklah rayuan.

Bagi Wan Hasmat Wan Mohamed, 53, berkata memang sejak negara diserang dengan wabak COVID-19 perniagaannya terjejas teruk. Dan disebabkan itu juga, dia mula bertukar taktik dari berniaga secara fizikal kepada perniagaan secara dalam online.

“Kalau dulu saya dah apply GKP 1.0 dan 2.0, tapi bila kerajaan umumkan GKP PERMAI, Ya Allah rasa sangat terharu sangat. Alhamdulilah, saya mula nampak sinar untuk tambah duit modal perniagaan saya.”

“Bila buka kedai pun perniagaan dah tak macam dulu. Jadi, dengan adanya bantuan tambahan ini, dapat juga saya buat duit tambah,” jelasnya yang menjalankan perniagaan menjual pakaian.

Bukan perniagaan menjual pakaian jer yang terkesan dengan kehadiran wabak pandemik ini. Rata-rata ramai usahawan lain yang terkesan. Berniaga lah apa pun sekarang ni, rasa macam tak padu macam dulu dah.

Kerajaan pun ‘dengar’ apa yang anda lalui tu. Haa sebab itulah mereka wujudkan bantuan tambahan ini yang boleh meringankan beban anda.

Nurul Syamimi Mohd Suyuthi, 23, sudah setahun lebih berniaga kedai makan di kampungnya. Tipu sangat kalau cakap perniagaannya tak terjejas dengan COVID-19 ni.

Selepas menerima bantuan GKP 1.0 dan 2.0, GKP PERMAI ini pula dikatakan sebagai rezeki turun dari langit.

“Perniagaan memang terjejas sangat. Dengan pelanggannya yang kurang datang ke kedai memang sedikit sendu. Tapi bila adanya bantuan tambahan RM1,000 dari GKP PERMAI, Alhamdulilah rasa seronok sangat sebab boleh tampung perbelanjaan sikit-sikit.”

Tambah Syamimi, duit yang diberikan itu juga dibuat modal untuk rolling beli barang-barang kedai.

Bagi Mohd Shukri Kasim, 35, dia yang menjalankan perniagaan construction selama 5 tahun menggunakan duit bantuan GKP ini untuk menampaung keperluan semasa dan juga untuk suntikan modal.

“Tipu sangat kalau saya cakap saya tak terkesan dengan COVID-19. Sebab tu bila adanya bantuan tambahan ini, memang bersyukur sangat. Dapat juga saya buat duit modal beli barang.”

Perluasan inisiatif GKP tambahan ini sebenarnya dapat membantu usahawan yang terjejas dalam situasi semasa pandemik COVID-19 terutama mereka yang berada dalam sektor mikro dan Perusahaan Kecil Sederhana (PKS).

Kerajaan akan memperluaskan bantuan GKP Tambahan ini kepada 500,000 PKS di tujuh negeri PKP dengan bayaran RM1,000, manakala 300,000 PKS di negeri yang lain akan menerima RM500.

Untuk info anda inisiatif GKP PERMAI ini melibatkan peruntukan tambahan sebanyak 650 juta ringgit. Jadi rugi sangat pada anda yang tak apply GKP PERMAI ni.


Belanja Gambar Tayang Lurah, Netizen Tegur Eyka Farhana Jaga Aurat

Baru-baru ini pelakon Eyka Farhana dilihat ada memuat naik sekeping gambar di Instagram memakai dress berwarna emerald green.

Namun, apa yang menjadi perhatian ramai apabila gaun yang dipakainya di dalam gambar dan video yang dikongsikannya itu menampakkan sedikit aset miliknya.

Kurang senang dengan perkongsian itu, seperti sudah dijanka ramai yang mengecam gambar berkenaan. Namun, ada segelintir mengambil peluang menasihati pelakon itu.

Netizen juga turut meminta Eyka untuk lebih menjaga aurat serta mendoakannya diberikan hidayah untuk menjadi insan lebih baik.


Menteri Agama Minta Sajat Serah Diri

Usahawan kosmetik Muhammad Sajjad Kamarzzaman atau dikenali sebagai Sajat dinasihatkan supaya menyerah diri kepada pegawai Jabatan Agama Islam Selangor (JAIS), selepas waran tangkap dikeluarkan terhadapnya bulan lalu.

Menurut Menteri di Jabatan Perdana Menteri (Hal Ehwal Agama), Senator Datuk Dr Zulkifli Mohamad Al-Bakri berkata isu itu sebenarnya boleh diselesaikan secara baik.

“Saya ingin menasihatkan saudara Sajat supaya berjumpa dengan pegawai JAIS, dan selesaikan isu ini secara baik, supaya keadaan tidak menjadi lebih tegang…

“Saya sudah berbincang dengan pegawai-pegawai JAIS mengenai isu ini, apa yang saya lihat tindakan oleh JAIS adalah sesuai dengan keadaan,” katanya.

Dalam pada itu, Dr. Zulkifli berkata Sajat tidak eharusnya mengungkapkan kata-kata seolah-olah berhasrat untuk keluar dri agama Islam.

“Jabatan Kemajuan Islam Malaysia (JAKIM) akan menggerakkan satu jawatankuasa hal ehwal agama atau Jawatankuasa Pemandu bagi menangani isu atau aktiviti yang berkaitan dengan penyelewengan ajaran Islam,” katanya.

Januari lalu, Sajat tidak mengaku salah terhadap satu pertuduhan menyebabkan agama Islam dipandang hina dengan cara dirinya seorang lelaki yang berpakaian menyerupai wanita.


Untung Frontliners Dapat Minuman Percuma Sebagus Ini Di Musim COVID-19

Berdepan dengan fenomena COVID-19 bukanlah satu perkara yang mudah untuk ditangani. Meskipun pelbagai cara telah dilakukan oleh kerajaan dan barisan hadapan, namun angka positif tetap meningkat setiap hari.

Berkerja tanpa mengira waktu di musim COVID-19 ini amatlah memperlukan perlindungi diri yang lebih teliti. Bukan sekadar berpakaian PPE, dan penutup muka bagi frontliner, kesihatan diri juga perlulah dititikberatkan.

Menyahut seruan kerajaan untuk menjaga kesihatan sepanjang tempoh COVID-19 ini, seramai 333 barisan hadapan di Kelantan telah pun mendapat hadiah yang berbaloi daripada pihak ORIGINA atas sumbangan 2,000 pouches minuman ORIGINA Orange Juice dan Vitamin C 1000mg.

Kalau anda nak tahu, Vitamin C dapat meningkatkan sistem kekebalan tubuh manusia serta mempercepat proses pemulihan dan meminimumkan kesan buruk sekiranya dijangkiti COVID-19.

Jadi tidak hairanlah sekiranya barisan hadapan ini perlu mengambil Vitamin C dalam berbentuk cecair seperti minuman ORIGINA ini. Nak-nak lagi 1 paket minuman ORIGINA ni bersamaan dengan kandungan vitamin C dalam 10 biji oren! Wow. Memang ni lah cara paling mudah nak dapatkan Vitamin C dalam kesibukan berkerja.

Ini juga adalah salah satu cara pengambilan Vitamin C yang paling mudah untuk frontliner, memandangkan Vitamin C ini tidak perlu dilarutkan di dalam air. Jadi bolehlah ambil Vitamin C ini mengikut masa sendiri.

Tidak hanya tertumpu di Kelantan, minuman yang bagus diamalkan di musim ini juga akan tersebar dengan lebih meluas di negeri red zon. Sumbangan minuman bernilai RM 10,000.00 ini dapat membantu frontliners dihindari daripada penyakit berjangkit, memandangkan barisan hadapan kita sering terdedah dengan penyakit berbahaya ini sehingga berjam-jam.

Sumbang yang berharga dari ORIGINA ini juga merupakan perhargaan buat frontliner yang sentiasa menjaga rakyat Malaysia tanpa mengira waktu. Wah! Memang ini satu sumbangan yang dapat membantu frontliner kita.

Jadi apa tunggu lagi, untuk anda yang ingin sentiasa sihat dan cerdas di musim COVID-19 ini jangan lupa dapatkan minuman ORIGINA Orange Juice dan Vitamin C ini di kedai berdekatan anda atau beli sahaja DI SINI. Sama-samalah kita jaga kita.


Berita Baik! Malaysia Dapat Tambahan 10,000 Kuota Haji

Kerajaan Arab Saudi bersetuju memberikan tambahan 10,000 kuota rasmi haji untuk jemaah Malaysia. Berita baik itu disampaikan Perdana Menteri Tan Sri Muhyiddin Yassin selepas perjumpaan beliau bersama Putera Mahkota Arab Saudi, Putera Mohammed Salman di Istana Yamamah.

“Apabila keadaan (COVID-19) pulih sepenuhnya, kuota haji ditambah 10,000 daripada jumlah sedia ada,” katanya pada sidang media selepas menghadap Putera Mahkota.

Ketika ini, kuota rasmi haji bagi jemaah Malaysia adalah 31,600. Jumlah tersebut meningkat berbanding kuota 30,200 jemaah pada tahun sebelumnya.

Berdasarkan ketetapan yang dibuat oleh Pertubuhan Kerjasama Islam (OIC), kuota jemaah haji bagi sesebuah negara adalah 0.1 peratus daripada jumlah penduduknya.

“Putera Mahkota juga memaklumkan kota Mekah dan Madinah masih dalam proses pembesaran dan ini boleh menambah jumlah haji dan umrah.

“Saya dimaklumkan Malaysia akan diberi perhatian utama dalam pertambahan jumlah jemaah,” katanya.

Pertemuan 90 minit di antara Perdana Menteri dan Putera Mohammed yang juga Timbalan Perdana Menteri dan Menteri Pertahanan Arab Saudi turut disertai Menteri Luar Datuk Seri Hishammuddin Tun Hussein.

Ia merupakan kemuncak lawatan rasmi empat hari Muhyiddin ke Arab Saudi dan berlangsung mengikut prosedur operasi standard kesihatan dan keselamatan yang amat ketat.

Pada pertemuan itu, kedua-dua negara turut menandatangani perjanjian persefahaman (MOU) inisiatif Perkhidmatan Jalan Makkah.

Inisiatif tersebut akan memudahkan proses prapelepasan jemaah Haji dan Umrah Malaysia, seperti urusan penerbangan, semakan visa dan pasport, prosedur kastam dan urusan logistik lain.

MOU ditandatangani Hishammuddin bagi pihak Malaysia dan rakan sejawatannya Putera Faisal Farhan Al-Saud.
Ia disaksikan oleh Muhyiddin dan Putera Mohammed.


Ibu Mentua Minta Hannah Delisha & Imam Shah Bersabar

Hari ini hangat diperkatakan apabila timbul dakwaan mengatakan perkahwinan pelakon Hannah Delisha dan suaminya, Imam Shah tidak direstui ibu pelakon itu, Noor Ashikin Ahmad.

Malah, satu perkongsian di Instagram ibunya yang memuat naik kata-kata puitis dengan tanda pagar #IbuTidakRestu sekaligus mencetuskan tanda tanya netizen.

BACA: Puisi Ibu Undang Tanda Tanya, Perkahwinan Hannah Delisha Tak Direstui?

Bagaimanapun, menerusi satu posting, ibu mentua kepada Hannah iaitu Mariana Yati mendoakan agar perkahwinan anak serta menantunya itu kekal hingga ke syurga. Pelakon veteran Singapura itu juga turut menitipkan pesanan supaya Hannah dan Imam terus bersabar.

“Semoga mahligai yang dibina sampai ke syurga. Doaku tidak akan putus menjadi penghalang segala musibah. Allah itu Al-‘Alim. Ingat itu Imam & Hannah, teruskan bersabar. Mummy sayang kamu berdua. Semoga Allah melindungimu anak-anakku,” tulisnya.

Terdahulu, Hannah melangsungkan pernikahan dengan pelakon Singapura, Imam Shah pada 18 Februari lalu dalam satu majlis tertutup.


Miera Leyana Mengidam Nak Buah-Buahan Import

Usia kandungan kini sudah mencecah tujuh bulan, pelakon Miera Leyana berkongsikan dia tidak mengalami sebarang alahan.

Miera turut meluahkan rasa syukur pengalaman hamil anak pertama dipermudahkan, namun suaminya lebih risau berbanding dirinya.

“Alhamdulillah, saya tidak mengalami sebarang alahan atau muntah-muntah. Sepanjang proses kehamilan ini, semuanya dipermudahkan.

“Suami pun banyak membantu saya. Berbanding saya sendiri, dia nampaknya lebih risau, terutamanya dalam soal pemakanan saya,” katanya.

Bagaimanapun, Miera berkata dia ada mengidam makanan yang sukar diperolehi seperti buah-buahan import yang dijual dengan harga agak mahal.

“Saya suka buah-buahan unik seperti strawberi Jepun yang besar-besar, epal tenis dan buah-buahan import yang harganya memang tak masuk akal,” katanya.

Dalam pada itu, ditanya mengenai jantina anak, Miera berkata dia dan suami memilih untuk menantikan kejutan pada hari bersalin nanti dijangka Mei depan.

“Setakat ini, saya dan suami tak nak tahu lagi jantina bayi sehingga hari kelahiran. Kami nak rasa kejutan bila dapat tahu di hospital nanti.

“Apa pun jantina bayi kami, kami sangat bersyukur kerana dikurniakan rezeki dengan agak cepat,” katanya.

Miera mendirikan rumah tangga dengan Rosland Othman yang juga seorang ahli perniagaan pada Julai tahun lalu selepas berkenalan pada 2016.


Shuk Sahar Jual Kuetiau & Air Untuk Teruskan Hidup

Kontroversi kecurangannya sudah dua bulan berlalu, pelawak sensasi Shuk Sahar mengakui apa yang terjadi mematangkan dirinya untuk menjadi seorang suami serta ayah yang lebih bertanggungjawab.

Meletakkan kesalahan sepenuhnya ke atas diri sendiri sehingga memusnahkan karier dan hilang pekerjaan, namun Shuk tetap bersyukur kerana keluarganya masih ada disisi.

“Saya tahu tentang kelemahan diri sendiri. Saya tidak kata apa yang telah saya lakukan itu tidak salah. Sebab kalau tidak salah, perkara seperti ini tidak akan berlaku.

“Jadi sebab saya sedar kesalahan yang telah saya lakukan, maka saya terima kesalahan tersebut dan mencari jalan untuk pulihkan semula perkara yang sudah berlaku,” ujarnya.

Dalam pada itu, Shuk tidak menyalahkan isterinya yang membuka mulut serta mendedahkan aib rumah tangga kepada umum.

“Memang ada netizen kata, kalau Sera tidak buka mulut, masyarakat tidak akan tahu dan saya tidak akan ditamatkan kontrak sebagai penyampai radio.

“Tetapi saya beranggapan dia (isteri) lakukan itu (memuat naik hantaran) bagi memperbetulkan keadaan. Saya tidak mahu salahkan mana-mana pihak dan ambil semuanya sebagai kesalahan saya sendiri,” katanya.

Kontraknya sebagai penyampai radio ditamatkan pada 18 Februari lalu, Shuk terus bangkit dan kini menjalankan perniagaan menjual kuetiau dan air untuk meneruskan kehidupan.

“Alhamdulillah, saya kini menjalankan perniagaan menjual kuetiau, yang diberi nama Keowteow Sup Papa Shuk di Denai Alam serta perniagaan minuman di Wangsa Maju.

“Sebelum ini saya langsung tak pernah terfikir untuk buat bisnes. Saya menyesal juga sebab kalau daripada dahulu saya ada perniagaan, sekurang-kurangnya sudah ada jaminan.

“Tetapi saya percaya setiap ketentuan yang Allah SWT dah rancang pasti ada sesuatu untuk saya,” katanya.


Makin Aktif Di TikTok, Ustaz Ebit Lew Akui Belajar Dengan Aeril Zafrel

Sebut sahaja nama pendakwah bebas terkenal Ustaz Ebit Lew, sememangnya ramai yang mengagumi beliau yang tidak pernah pernat menghulurkan bantuan kepada rakyat Malaysia.

Malah, Ustaz Ebit Lew juga turut dijadikan contoh sebagai suami yang sentiasa mengangjat darjat seorang isteri serta sering menyantuni bidadarinya.

BACA: Terima Sumbangan RM200,000 Dari TMJ, Ebit Lew Beli 500 Tab Untuk Pelajar

Baru-baru ini, Ebit ada memuat naik video membuat kejutan untuk isterinya dengan memberikan sejambak bunga ketika pulang ke rumah.

Menitipkan kata-kata romantis buat isterinya, Ebit meluahkan rasa syukur kepada Allah dikurniakan isterinya di dalam hidupnya.

Menerusi entri itu, Ustaz Ebit turut menyatakan dia baru sahaja mula menggunakan aplikasi TikTok dan mempelajarinya daripada pelakon terkenal, Aeril Zafrel.

Perkongsian Ustaz Ebit itu turut mendapat perhatian Aeril yang memuji sikap romantis pendakwah kesayangan ramai itu dan mengatakan dia juga baru belajar menggunakan aplikasi berkenaan.

Menggunakan nama akaun @ustazebitlew, setakat ini Ustaz Ebit mempunyai 18 ribu pengikut. Menerusi aplikasi itu, Ebit memuat naik video misi kemanusiaannya serta aktiviti harian bersama keluarga.


“Saya Rela Diceraikan Daripada Hidup Bermadu”

Baru-baru ini, pelakon Ezzaty Abdullah mengakui tidak rela berkongsi kasih dengan wanita lain jika suaminya, Azwan Kombos mahu berkahwin lagi.

Kata Ezzaty, dia lebih rela diceraikan dan melepaskan orang tersayang daripada berkongsi kasih dengan suaminya.

BACA: Ezzaty Abdullah Menangis Dua Hari Dua Malam Takut Nak Buat Swab Test

“Maaflah, saya memang anti poligami. Saya tahu dalam Islam dibenarkan tapi terus-terang saya tidak boleh menerimanya dalam hidup.

“Sebenarnya susah nak cakap sebab saya pun ada suami dan saya pun tak tahu apa akan jadi di masa depan.

“Tapi jika Azwan mahu berkahwin lagi, saya rela diceraikan daripada hidup bermadu. Sudah tentu saya sayangkan suami saya tapi untuk hidup berpoligami tu tak sanggup,” katanya.

Ezzaty mengulas perkara itu apabila membintangi drama The Maid membawa watak sebagai isteri ketiga kepada Jayden yang dilakonkan oleh Norman Hakim.

Ezzaty mendirikan rumah tangga dengan Azwan Kombos pada Julai 2016 dan dikurniakan seorang cahaya mata perempuan, Harum Dahlia kini berusia tiga tahun.


Puisi Ibu Undang Tanda Tanya, Perkahwinan Hannah Delisha Tak Direstui?

Belum sampai sebulan mendirikan rumah tangga, timbul cerita tak sedap didengar mengenai perkahwinan pelakon cantik Hannah Delisha.

Memetik laporan mStar Online, seorang pemanggil misteri mendedahkan mendakwa perkahwinan Hannah dan suaminya, Imam Shah tidak direstui ibunya.

Malah, lebih satu perkongsian di Instagram ibu kepada pelakon tersebut, Noor Ashikin Ahmad yang memuat naik kata-kata puitis dengan tanda pagar #IbuTidakRestu mencetuskan tanda tanya.

Menerusi entri itu, Noor Akhirin seolah memberi bayangan mengenai percintaan pasnagan itu dan keputusan mereka mendirikan rumah tangga tanpa pengetahuan si ibu.

Dalam perkongsian tersebut, Noor Ashikin yang menggelarkan dirinya Kakcik Wujud menceritakan kehidupan ranjau yang ditempuhi bersama anaknya sejak kecil.

Bagaimanapun, Noor Ashikin yang dihubungi mStar enggan mengulas mengenai luahannya itu dan meminta merujuk media sosialnya untuk penjelasan lanjut.

“Ya saya ibu kandungnya dan itu benar Instagram saya. Maaf saya tak mahu komen mengenai perkara itu, boleh rujuk di Instagram dan Facebook saya,” katanya.

Terdahulu, Hannah melangsungkan pernikahan dengan pelakon Singapura, Imam Shah pada 18 Februari lalu dalam satu majlis tertutup.


Janna Nick Tak Tahan Sakit Buat Swab Test Setiap Minggu

Menerusi satu perkongsian di Instagram, pelakon dan pengacara Janna Nick sudah tidaka tahan lagi menanggung kesakitan apabila perlu membuat swab test setiap minggu.

Perlu melakukan swab test setiap kali memulakan sebuah penggambaran atau rakaman program, Janna berharap akan mendapat vaksin secepat mungkin.

“Saya faham keadaan sekarang hanya ini pilihan yang kita ada untuk memastikan semuanya selamat.

“Saya cuma berharap vaksin itu berkesan dan keadaan kembali seperti normal. Penat dah! Dah mula sakit sangat sebab banyak kali dah (swab test),” katanya.

Janna turut memuat naik video menjalani ujian calitan itu dan dilhat menahan sakit selepas sampe pada bahagian hidungnya diambil.


Zahirah Macwilson Ajar Netizen Cara Sebutan Nama Isaac Raees

Selepas hampir tiga bulan, beberapa hari lalu pasangan selebriti Zahirah Macwilson dan Aiman Hakim Ridza mendedahkan wajah anak sulung mereka yang diberi nama Isaac Raees.

Menerusi Insta Story, Zahirah memberitahu dia menerima banyak pertanyaan mengenai pemilihan dan cara sebutan nama anaknya yang betul.

BACA: Zahirah & Aiman Dedah Wajah Anak, Beri Nama Isaac Raees

Zahirah berkata dia sudah memanggil anaknya dengan nama Isaac sejak dalam perut lagi dan pemilihan nama itu disebabkan keunikan ejaan dan dia mahukan nama dengan makna Islamik namun jarang digunakan.

“Saya sukakan nama Isaac. Nama itu termasuk dalam senarai lima nama yang saya simpan dalam telefon. Ibu saya pun suka dan bila saya cadangkan kepada Aiman, dia pun suka.

“Sejak kandungan saya mencecah empat, lima bulan, kami sudah mula panggil bayi kami degan nama Isaac. Raees juga ada dalam senarai saya.

“Saya syka ejaan yang unik. Saya mahu sesuatu dengan makna Islamik tapi pada masa yang sama rare. Isaac Raees sempurna untuk kami,” katanya.

Menerusi entri itu, Zahirah turut mengajar cara sebutan Isaac bukan dengan menyebut Aizat tetapi gabungan ‘eye’ dan Zac.

Zahirah selamat melahirkan seorang bayi lelaki pada 5 Januari 2021 di Australia. Oktober tahun lalu, Zahirah dan Aiman mengambil keputusan untuk tinggal di Australia bersama keluarga sehingga selamat melahirkan.


Azhar Sulaiman Minta Anak Kecilkan Payudara

Semalam hangat diperkatakan apabila anak gadis kepada pelakon Azhar Sulaiman iaitu Kasih Iris Leona menjadi perhatian kerana penampilannya yang agak seksi sehingga mengundang rasa kurang senang netizen.

Susulan itu, Azhar juga turut terkena tempias apabila dituduh oleh tidak pandai mendidik anak. Tampil mengulas mengenai isu itu, Azhar bingung apabila satu demi satu isu anak bongsunya itu dikecam.

Kata Azhar sebelum ini kecoh isu anaknya tak boleh berbahasa Melayu, sekarang pasal berpakaian seksi pula. Menerusi entri itu, Azhar turut meminta anaknya untuk mengecilkan payudara dan dia akan menanggung semua perbelanjaan untuk rawatan tersebut.

“Hari tu isu tak boleh cakap Melayu dan asyik cakap bahasa Inggeris. Pastu sibuk belajar cakap loghat Kelantan. Sekarang pasal pakaian seksi pulak.

“Leona, cari klinik untuk kecilkan payudara. Ayah akan bayar semuanya. Bila kopek kecik, mesti tak boleh pakai baju-baju seksi lagi,” tulisnya.

Sementara itu, menerusi satu perkongsian terbaru Azhar dilihat berada di Balai Polis Jalan Tun Razak dipercayai berkaitan dengan isu itu, namun tidak mengulas lebih lanjut.

Dalam satu video, pelakon berusia 50 tahun itu juga turut menegaskan setiap ibu bapa mahukan yang terbaik untuk anak-anak namun ada dikalangan anak-anak ada perangai mereka sendiri.

“Kalau anak awak tu berperangai baik, pakai tudung, ikut cakap orang tua, alhamdulillah. Kami pun mahu anak macam awak tu. Tapi anak tu manusia jugak, ada kepalanya tak nak ikut. Jadi saya nak buat macam mana?,” katanya.


Serunding Berulat Sebab Tak Laku, Saharul Ridzwan Rugi RM30,000

Meskipun pernah gagal dalam perniagaan sebelum ini, namun ia tidak mematahkan semangat pelakon Saharul Ridzwan untuk terus menceburkan diri dalam bidang itu.

Saharul berkongsikan cerita dia pernah mengalami kerugian berpuluh ribu ringgit kerana perniagaannya tidak mendapat sambutan kerana kurang ilmu.

BACA: Jual Pisang Di Gerai, Netizen Hina Saharul Ridzwan Tiada Job

“Contohnya perniagaan serunding semasa bulan puasa, saya rugi hampir RM30,000..stok tak terjual sampai berulat sedangkan modal dikeluarkan dah banyak.

“Mungkin kerana ilmu, sebelum meniaga kita acah-acah buat serunding terbaik di dunia tapi tanpa ilmu dan bimbingan, baru saya sedar tak boleh guna populariti semata-mata untuk jana pendapatan,” katanya.

Baru sahaja melancarkan produk wangian aromatik miliknya, Ode Scents, Saharul berkata dia mengeluarkan modal sebanyak RM250,000 untuk membangunkan jenama tersebut.

Saharul berkata dia kini mula mengorak langkah dalam dunia perniagaan kerana sedar bahawa popularitinya sebagai pelakon mungkin tidak bertahan lama.

“Kita kena sedar yang populariti tidak akan kekal lama. Ia boleh datang dan pergi. Saya tak boleh salahkan sesiapa jika orang sudah tak minat saya lagi seperti dahulu. Tapi tak adalah sampai nak tinggalkan industri ini. Berlakon tetap menjadi minat utama saya,” katanya.


Aksi Lentik Elizabeth Tan Dipenuhi Komen Lucah

Niat pelakon dan penyanyi, Elizabeth Tan untuk menunjukkan bakat melipat kaki disalah ertikan netizen apabila dipenuhi dengan komen lucah kaum lelaki.

Menerusi video tersebut, Elizabeth atau lebih mesra disapa Lizzy menunjukkan kepada peminat aksinya melipat kaki kiri ke bahagian belakang leher.

Lizzy dilihat gigih melakukan aksi berkenaan sehingga membuatkan dia terbaring sehingga menampakkan bentuk seluarnya yang ketat.

Seperti sudah dijangka, perkongsiannya itu mendapat lebih 1,000 komen dan rata-rata netizen meninggalkan komen nakal dan berbaur lucah terhadapnya.

Ini bukan kali pertama video perkongsian Lizzy dipenuhi dengan komen lucah, sebelum ini videonya membuat kek turut menjadi perhatian apabila tampil mengenakan memakai singlet berwarna pink dipadankan dengan seluar pendek itu ternyata membuatkan ramai lelaki tidak keruan.


Achey Buat Kejutan Untuk Isteri, Beri Nafkah Dalam Jambangan Bunga

Baru-baru ini, perkongsian pelawak Achey Bochey menjadi perhatian ramai apabila membuat kejutan dengan memberi wang nafkah kepada isterinya, Nor Hasanah dengan cara yang romantik.

Mahu menghargai dan menggembirakan isteri tersayang, Achey turut berkongsikan video tersebut untuk tatapan peminat.

Lebih menjadi perhatian adalah kapsyen dimana pelawak itu mengigatkan bahawa isteri adalah pinjaman Allah dan perlu dijaga sebaiknya.

“Tak ada apa pun..hanya nak kongsi. Benda wajib kalau kita sulam dengan keindahan ianya akan buat kita bahagia menjalaninya.

“Isteri dipinjamkan Allah untuk kita di dunia..Dia hak Allah..Maka kita cuba sebaik mungkin jaga milik Allah ini,” tulisnya.

Menerusi video tersebut, isteri Achey dilihat terkejut dan gembira apabila menerima tuntutan tanggungjawab daripada Achey itu.

Achey mendirikan rumah tangga dengan Nor Hasanah Yahaya pada 2011. Pasangan itu mengambil seorang anak angkat, Tiara Zinnirah pada Mei 2018 yang kini berusia dua tahun.


Terima Kenyataan Ashraf Sinclair Sudah Tiada, BCL Lebih Kuat

Setahun pemergian suami tercinta iaitu Allahyarham Ashraf Sinclair, penyanyi terkenal Indonesia, Bunga Citra Lestari akui masih belajar untuk menerima kenyataan insan terayang tiada lagi disisinya.

BCL berkata dia kini sedang berusaha untuk menjadi lebih kuat selepas pemergian arwah. Ujarnya, tidak mengapa untuk menangis asalkan bangkit berdiri semula.

BACA: BCL Tabur Kelopak Mawar Di Pusara Ashraf Sinclair Sempena Ulang Tahun Perkahwinan

“Dia sudah tiada untuk jaga saya, jadi kini saya kena jaga diri sendiri. Itu menyebabkan saya perlu kuat dan harus menjadi kuat.

“Saya tak boleh kata saya sudah kuat, cuma sekurang-kurangnya kita cuba, kalau jatuh, kita terus bangun. Tak mengapa, nangislah macam orang gila sekalipun, selepas itu kita berdiri semula,” katanya.

Menerusi program temubual itu, BCL sempat berkongsikan perancangan mengenai karier muziknya dia akan meneruskan rancangan untuk membuat label sendiri.

“Perancangan sebelum ini dengan Ashraf dia bantu saya untuk buat label sendiri, tapi dia pergi dahulu, jadi kita teruskan sahaja perancangan itu.

“Saya akan teruskan karier nyanyian, kalau boleh mahu terus berkembang, ada konsert lagi, buat album penuh, muzik, filem atau apa sahaja karya hebat lain,” katanya.


Sharifah Sakinah Tak Serik Belanja Foto Mengundang

Nampaknya pelakon sensasi Sharifah Sakinah sekali lagi menjadi perhatian ramai apabila memuat naik ‘belanja’ gambar seksi selepas selesai melakukan senaman.

Seperti sudah dijangka, perkongsian foto mengenakan pakaian senaman (sport bra) itu mengundang kecaman netizen sehingga pelbagai komen membanjiri entri foto tersebut.

Tidak hanya berdiam diri, Sakinah juga dilihat tampil membalas komen-komen berkenaan dengan mengatakan sebagai lelaki mereka boleh sahaja menundukkan pandangan dari melihat perkara tidak sepatutnya.

Dalam pada itu, Sakinah dilihat tidak melenting dan menerima dengan baik komen nasihat yang baik-baik daripada netizen yang mendoakan agar dia diberikan hidayah serta petunjuk untuk berubah ke arah lebih baik.


Cincin ‘Tanda’ Di Jari, Kilafairy Sudah Dilamar Kekasih?

Baru-baru ini foto yang dimuat naik pelakon dan penyanyi Kilafairy menjadi perhatian ramai apabila dilihat menyarung cincin di jari manisnya.

Ramai tertanya-tanya adakah pelakon itu sudah dilamar oleh kekasihnya, Sa’aid Umar Aiman, bagaimanapun Kilafairy menafikan perkara itu. Ujarnya, cincin itu sememangnya pemberian daripada kekasihnya namun hanya sekadar suka-suka sahaja.

“Belum ada apa-apa lagi. Dia berikan cincin ini saja-saja. Dia tak hantar tanda lagi tapi perancangan itu ada. Bila tarikhnya tunggulah,” katanya.

Dalam pada itu, Kilafairy mengakui menjalin hubungan serius dengan jejaka itu namun menyerahkan soal perkahwinan kepada pihak lelaki.

“Sudah tentu kami ada bercakap soal kahwin. Tapi bila tarikhnya, saya serahkan kepada pihak lelaki. Sebagai perempuan saya rasa segan nak cakap.

“Sejujurnya memang kami ada cakap fasal perancangan yang akan datang. Tunggu sajalah kalau jadi semua orang pasti akan tahu. Nantikanlah. Saya tak tahu bila perancangannya. Tunggu pengumumannya nanti,” katanya.

Sebelum ini Kilafairy pernah berkongsikan dia mengenali teman lelaki itu ketika di bangku sekolah sejak 13 tahun lalu.


Tanggal Rantai & Gelang Emas, MK K-Clique Sertai Tabligh

Pasti ramai tahu penyanyi rap dari kumpulan K-Clique iaitu MK sering menerima kecaman ramai apatah lagi mengakui gemar memakai aksesori rantai dan gelang emas.

Bagaimanapun, baru-baru ini MK atau nama sebenarnya Muhammad Hairi Amin Hamdan menjadi perhatian apabila tular di media sosial penampilannya yang bersih tanpa gelang dan ramai emas ketika mengikuti kelas bersama jemaah tabligh.

Menerusi foto itu, MK dilihat bersama beberapa rakan termasuk pelakon Mas Khan. Menurut pengurusnya, MK berkampung di Jerantut, Pahang selama tiga hari bagi mendalami ilmu agama.

“Dia sendiri yang nak sertai kelas agama itu. Sepanjang tempoh tiga hati itu dia mengikuti pengajian asas agama termasuklah buat akviti sunnah seperti menunggang kuda dan makan dalam dulang beramai-ramai.

“Kalau tengok foto dikongsikan, dia nampak seronok. Dia juga tanggal gelang dan rantai semua. Beberapa hari ini dia tak aktif di media sosial nak fokus dengan kelas. Alhamdulillah, benda baik kita sokong, apa yang penting niat dia untuk berubah,” katanya kepada mStar.

Kata pengurusnya lagi, MK akan pulang ke Kuala Lumpur malam ini untuk meneruskan kerjaya seninya seperti biasa.


“Mak Bapak Tak Tegur Ke? Seksi Kalah Orang Kafir”

Pasti ramai tahu pelakon Azhar Sulaiman mempunyai seorang anak gadis iaitu Kasih Iris Leona yang sentiasa menjadi perhatian ramai di media sosial.

Jika sebelum ini pelakon Keluarga Iskandar itu menepuk dahi apabila anaknya itu mewarnakan rambut dengan rona jingga, kali ini Leona tampil dengan warna rambut merah jambu-jingga pula.

Menerusi Twitter, Leona berkongsikan gambar terbarunya berposing dengan rambut baru. Namun, apa yang lebih menjadi perhatian ramai adalah penampilannya yang terlalu seksi.

Rata-rata netizen menasihatkannya supaya menutup aurat. Kata netizen kecantikan tidak akan kekal selamanya kecuali iman dan taqwa.

Dalam pada itu, ada segelintir mempersoalkan sama ada ibu bapanya tidak menegur penampilannya itu serta menyifatkan cara pemakaian mengalahkan orang bukan Islam.

Sementara itu, ada yang menitipkan nasihat tidak salah untuk menegur tapi tidak perlu sampai menghina dan hanya doa yang baik-baik sahaja untuk mereka.


Yatt Hamzah Hamil Kali Keenam Di Usia 40 Tahun

Sebelum ini pernah keguguran ketika kehamilan kelimanya pada tahun lalu, pelakon Yatt Hamzah mengumumkan berita gembira dirinya hamil lagi buat kali keenam.

Menerusi entri di Instagram, Yatt memaklumkan usia kandungannya kini sudah mencecah lima bulan dan tidak sabar menantikan kehadiran keluarga baru dijangka Julai depan.

“Perut makin besar, pipi makin bulat, mata makin kecil. Alhamdulillah kehamilan keenam pada usia 40 tahun.

“Pada usia kandungan 20 minggu (lima bulan), patutnya dah boleh tahu jantina bayi kan? Rasanya bayi perempuan lagi ke atau lelaki. Apa pun Allah bagi, bonda terima sahaja alhamdulillah. Tak tahulah abahnya,” tulisnya.

Hamil kali keenam di usia 40 tahun, Yatt meluahkan rasa syukur kesihatannya masih baik meskipun kadangkala rasa lemah dan sering alami sakit pinggang.

Terdahulu, Yatt mengalami keguguran pada September tahun lalu akibat keracunan makanan.

Yatt mendirikan rumah tangga dengan Mohamad Zulfahdli Khairuddin pada 2016 dikurniakan tiga cahaya mata perempuan iaitu Suci Humaira Iqima, 5, Suci Hayfa Medina, 3, dan Suci Hawa Zulaikha kini berusia setahun.


Hamil Tujuh Bulan, Miera Leyana Mengidam Bercuti Luar Negara

Hampir lapan bulan mendirikan rumah tangga, pelakon jelita Miera Leyana mengesahkan dirinya kini sedang hamil tujuh bulan.

Meluahkan rasa syukur tidak mengalami alahan sepanjang kehamilan mahupun mengidam makanan pelik-pelik, namun Miera akui selera makannya semakin bertambah.

“Saya tiada alahan seperti muntah pada waktu pagi seperti kawan-kawan yang lain. Cuma yang ketara, selera makan makin bertambah. Saya juga tidak mengidam juadah pelik-pelik.

“Cuma lebih kepada teringin hendak makan angin di luar negara seperti London, Paris dan menunaikan umrah,” katanya.

Ditanya mengenai jantina anak, Miera dan suami sepakat untuk tidak mendedahkannya lagi kepada umum buat masa ini.

“Tunggulah sehingga bayi lahir, baru kami umumkan kepada semua. Kami lebih selesa jantina anak ini menjadi kejutan,” katanya.

Dalam pada itu, suami Miera, Rosland Othman mengakui sangat teruja sebaik sahaja mendapat tahu isterinya ‘bunting pelamin’.

“Semoga dengan kehadiran cahaya mata pertama kami ini akan menambahkan lagi seri dan kebahagiaan rumah tangga kami,” katanya.

Miera dan Rosland yang juga seorang ahli perniagaan berkenalan pada 2016 sebelum mendirikan rumah tangga pada Julai tahun lalu.


“Suka Hati Sayalah Nak Pakai Cincin Besar-Besar”

Sudah lama rasanya tak dengar cerita jutawan kosmetik, Datuk Seri Vida. Bagaimanapun, baru-baru ini video dikongsikan oleh DSV di TikTok menjadi bualan ramai.

Semuanya bermula apabila ada netizen memperlekehkan cincin yang dipakainya di dalam video itu. Tegasnya, dia tidak tergamak meraih perhatian dengan memakai kerongsang bagi menggantikan cincin.

BACA: Bekas Suami DSV Nak Tuntut Harta Sepencarian, Insurans Dua Anak Meninggal Dunia

“Kalau brooch, mahu koyak baju. Itu cincin rekaan dari kedai saya, Telaga Emas. Saya seorang sahaja yang pakai cincin macam ni kat Malaysia. Orang lain tak pakai. Suka hati sayalah nak pakai cincin emas besar-besar,” katanya.

Dalam pada itu, DSV turut menempelak netizen yang sering meleparkan kritikan kepadanya ‘money can’t buy class’ (duit tak boleh beli darjat).

“Orang yang tak mampu memanglah cakap ‘no class’, cuba kalau mampu, macam mana? High classlah!,” katanya.

Difahamkan, DSV memuat naik video TikTok jenaka tentang dirinya yang masih single sambil menayangkan barang kemasnya termasuk cincin besar yang dikatakan seperti kerongsang.


Sharifah Shahirah Dedah Sharifah Sakinah Tunang Gaya Barat

Minggu lalu hangat diperkatakan apabila pelakon Sharifah Sakinah mengesahkan pun pun bertunang dengan kekasih hatinya, jejaka berasal dari Sweden, Michael Hansen.

Menerusi mStar, kakak kepada pelakon itu iaitu Sharifah Shahirah yang juga penyampai radionmendedahkan majlis pertunangan adiknya itu dilakukan mengikut gaya barat.

“Sakinah dah bertunang dan dia bertunang ikut gaya orang putih. Ikut cara lamaran orang putih, bagi cincin dan tanya ‘will you marry me?’.

“Orang putih apabila dah melamar tu kira dah bertunang, jadi kami sekeluarga pun dah bersetuju (mereka bertunang). Tiada majlis-majlis tunang, tak ada pantun semua itu,” katanya kepada mStar.

Kata Shahirah lagi, Sakinah kini sedang merancang majlis perkahwinannya serta menguruskan prosedur Michael untuk memeluk agama Islam.

“Semua perancangan untuk majlis itu nanti akan diuruskan oleh Sakinah, kami sekeluarga hanya akan mengikut sahaja,” katanya.

Terdahulu, Sakinah mendedahkan dia bakal mendirikan rumah tangga pada 28 Mei ini bersempena ulang tahun kelahiran mereka berdua.


Demi Jaga Nama Baik Jemaah, Zul Yahya Keluar Dari Tabligh

Sejak kebelakangan ini nama bekas pelakon Zul Yahya sering terpalit dengan pelbagai kontroversi, terbaru hangat apabila Zul memberhentikan anak sekolah demi mengejar akhirat dan isu makanan sunnah dan vaksin.

Bagaimanapun, baru-baru ini Zul enggan namanya dikaitkan lagi dengan tabligh demi menjaga nama baik jemaah tersebut.

Menerusi satu perkongsian di Instagram, Zul berkata banyak perkara dipelajari sepanjang bersama dengan jemaah tabligh dan berharap dirinya terus istiqamah.

“Jangan kaitkan saya dengan jemaah tabligh. Ini bagi menjaga kemuliaan nama jemaah tabligh. Saya tidak lagi bersama mereka.

“Alhamdulillah, banyak perkara yang saya belajar daripada mereka. Semoga apa yang dikongsikan kepada saya selama ini dapat diamalkan dan doakan saya dapat terus istiqamah hingga mati. Selamat tinggal segala urusan bersama mereka,” katanya.

Sebelum ini, Zul aktif berkongsikan aktiviti keluar berdakwah menyebarkan agama Islam bersama kumpulan tabligh.


“Mungkin Anak Tak Ke Sekolah…Mujur Ada Bantuan Ni.”

Seperti yang semua tahu, kerajaan di bawah kepimpinan Perdana Menteri, Tan Sri Muhyiddin Yassin telah mengambil tindakan drastik dalam usaha menjaga kebajikan dan kesejahteraan kita semua.

Mana taknya, selepas PM mengumumkan Pakej Rangsangan Ekonomi Prihatin Rakyat (PRIHATIN) termasuklah dengan duit BPN (Bantuan Prihatin Nasional), ramai yang senyum lebar.

Dan disebabkan perkara inilah ramai dari kita yang menangis syukur! Betul tak? Anda bayangkanlah dikala ada di antara kita tengah terdesak sampaikan ada yang korek duit tabung untuk beli susu anak, PM mengumumkan bantuan BPN 2.0 yang memberi sinar baharu buat semua.

Pemberian tunai tambahan di bawah Bantuan Prihatin Nasional 2.0 (BPN 2.0) yang membabitkan peruntukan RM7 bilion ini terdiri daripada penerima kumpulan B40 isi rumah, B40 bujang, M40 isi rumah dan M40 bujang akan menerima manfaat daripada pemberian ini.

Untuk info anda, pemberian bantuan tunai duit BPN 2.0 secara one-off (sekali saja) kepada anda yang layak berdasarkan kriteria kelayakan pendapatan bulanan isi rumah dan pendapatan bulanan individu (bujang) sepertimana yang telah dibuat pada Bantuan Prihatin Nasional sebelum ini.

Kami pasti ramai yang dapat. Dan baru-baru ni sahaja, pemberian Fasa Kedua telah pun diberikan. Kena dengan Matlamat Kedua PERMAI yang mahu memelihara kebajikan rakyat apabilan bantuan ini dipercepatkan.

Tak dapat dinafikan, ramai yang mula menggunakan baki yang diagihkan ini untuk keperluan seharian.

Macam suri rumah tangga Nur Sabrina Mohd Zailani, 23, dia yang baru sahaja melahirkan anak berasa sangat bersyukur apabila baki agihan BPN 2.0 ini diberikan. Umpama seperti tepat pada masa, dapat juga dia membeli barang keperluan anaknya itu.

“Biasalah bila dah baru melahirkan anak ni, banyak barang yang perlu dibeli. Anak sulung pula, segala susu, lampin pakai buang, baju semuanya perlu dibeli baru. Alhamdulilah, bila masuk baki duit BPN 2.0 berjumlah RM300 ni, dapat saya tambah beli keperluan anak saya,” jelasnya yang berada di kategori B40.

Bukan kata orang yang dah berkahwin jer gais, sebenarnya orang bujang pun turut bersyukur dengan agihan BPN 2.0 ni.

Mohd Akmal Md Rejab, 25, bekerja di syarikat swasta, menerima BPN 2.0 di bawah kategori B40 yang menerima jumlah RM500 keseluruhannya.

“Mungkin bagi orang lain jumlah baki RM150 tu sikit, tapi bagi saya, jumlah ni dapat saya beli keperluan rumah memandangkan saya tinggal bersama mak di kampung. Sebenarnya jumlah ni dah lepas untuk saya beli barang dapur macam beras, gula, barang mandian dan banyak lagi barang keperluan lain.”

Bagi Shahida Salleh, 37, walaupun bekerja sebagai pembantu tadika, dikala pandemik COVID-19 ini menyerang, gajinya masih lagi tidak mencukupi kerana suaminya baru sahaja memulakan kerja baharu selepas pernah kehilangan kerja akibat wabak pandemik ini.

Jadi agihan baki BPN 2.0 sangat-sangat diharapkannya. Mempunyai 2 anak yang masih bersekolah membuatkan duit itu sangat diperlukan buat masa sekarang untuk membeli keperluan sekolah anak.

“Ekonomi keluarga saya sedikit terjejas bila suami diberhentikan kerja semasa awal wabak pandemik menyerang. Alhamdulilah, suami sekarang pun baru dapat kerja baharu cumanya nak tunggu gaji suami tu agak lambat sikit.”

“Bila dah masuk baki BPN 2.0, lega saya. Dapat juga saya guna beli barang keperluan,” jelasnya syukur.

Bila kita tengok situasi 3 individu ini, tindakan kerajaan untuk berikan bantuan ini kepada mereka yang memerlukan sangat bagus. Kerajaan bersusah payah untuk bantu rakyat. Tidak dinafikan juga bahawa bantuan ini amat baik membantu mereka yang terkesan akibat COVID-19.

Penularan pandemik COVID-19 ni banyak menjejaskan kehidupan kita semua. Bukan di negara ini sahaja, malah hampir seluruh negara di dunia. Jadi keprihatinan kerajaan dalam menyediakan bantuan seperti BPN 2.0 kepada rakyat adalah satu langkah yang sepatutnya.

Dengan adanya BPN, ia sedikit sebanyak dapat membantu golongan yang terkesan terutama golongan B40 untuk meneruskan kelangsungan hidup.


Gosip Cinta Nabila, Engku Emran Tular Sampai Ke Indonesia

Sejak semalam hangat diperkatakan oleh sebuah laman sembang mengenai gosip mendakwa kakak kepada seorang selebriti popular iaitu Noor Nabila konon bertunang dengan Engku Emran.

Malah, tular gambar Engku Emran dilihat hadir mengikuti program usrah yang diadakan di kediaman Noor Nabila bersama keluarganya.

Lebih mengejutkan, gosip tersebut turut tular dan menjadi bualan di negara seberang, Indonesia terutama di aplikasi TikTok.

engku emran/mantan suami laudya cynthia bella di khabarkan bertunangan #viral #gosip #tiktoktaiment #masukberanda #biasalah #fyp #fouryourpage

? original sound – Aris munawaldi aja – Aris munawaldi aja

Menerusi TikTok, seorang pengguna dikenali sebagai adnan_ri turut memuat naik dua video mendakwa  Nabila dan Engku Emran sudah bertunang.

Video tersebut mendapat pelbagai reaksi daripada netizen memandangkan dakwaan itu melibatkan bekas suami pelakon popular Indonesia, Laudya Cynthia Bella.

Mantan Suami Laudya cynthia bella, bertunangan #biasalah #masukberanda #tiktoktaiment #gosip #artis #fouryourpage #fyp #malaysia #bellaengkuemran

Bagaimanapun, setakat ini Nabila enggan memberikan komen mengenai gosip bertunang itu. Nabila dikatakan mula intim dengan bekas suami kepada Laudya Cynthia Bella itu apabila masing-masing berkongsi minat sukan berbasikal menerusi beberapa foto di media sosial.


Tiada Pembeli, Aliff Syukri Nak Sewa Rumah Di Pavillion RM28,000 Sebulan

Pelbagai isu terpalit dirinya, namun sejak kebelakangan ini usahawan kosmetik , Datuk Seri Aliff Syukri dilihat kurang mencetuskan kontroversi seperti kebiasannya.

Bagaimanapun, baru-baru ini Aliff ada memuat naik perkongsian di Instagram memberitahu hasratnya untuk menjual rumah miliknya di Pavillion, Kuala Lumpur tidak berjaya walaupun sudah setahun diiklankan.

BACA: Aliff Syukri Bantu Mangsa Banjir, Bawa 10 Kereta Pacuan Empat Roda

Aliff berkata dengan situasi pandemik ketika ini sukar untuk mencari pembeli kerana rata-ratanya tidak berkemampuan untuk membeli rumah berharga RM6 juta itu. Susulan itu, Aliff mengambil inisiatif untuk menyewakan sahaja rumah berkenaan.

“Kesian saya tunggu pembeli-pembeli tak kunjung tiba. Sedih sangat saya sebabnya nak jual rumah apartment saya di Pavillion Bukit Bintang ni. Akan tetapi sebab musim PKP tak ada orang yang mampu membeli rumah ni.

“Padahal saya dah jual murah daripada nilai pasaran hanya RM6 juta berkelengkapan penuh (fully furnished),” katanya.

Ujarnya, sewa bulanan rumah tersebut adalah RM28,000 namun disebabkan pandemik dia menawarkan diskaun hingga 50 peratus.

Kata Aliff lagi, rumah tersebut betul-betul di atas Pavillion dan boleh turun sahaja jika ingin membeli belah dan makan.

“Rumah ni betul-betul bawah Pavillion jadi kalau nak shopping beg Gucci, LV ka Prada ka turun ja bawah lift dah sampai,” katanya.


Noor Nabila Enggan Komen Gosip Bertunang

Tiada angin tiada ribut, semalam hangat diperkatakan spekulasi antara kakak kepada selebriti popular iaitu Noor Nabila dan Engku Emran yang didakwa kononnya bertunang.

Bagaimanapun, memetik laporan BH Online, Nabila enggan memberikan komen apabila diminta mengulas mengenai gosip tersebut.

“Saya belum ada apa-apa nak komen sekarang,” katanya kepada BH Online.

Nabila dikatakan mula intim dengan bekas suami kepada Laudya Cynthia Bella itu apabila masing-masing berkongsi minat sukan berbasikal menerusi beberapa foto di media sosial.

Malah, semalam tular gambar Engku Emran yang dikatakan menyertai majlis usrah bersama Ustaz Wadi di kediaman Nabila.

Namun, tidak dapat dipastikan sama ada kehadiran Engku Emran adalah disebabkan hubungan istimewa atau sekadar jemputan sahaja.

Setakat ini masih tiada pengesahan mengenai status hubungan mereka. Apa pun sama-sama kita nantikan.


Risteena, Isa Khan Umum Nikah 12 Mac Ini

Teka-teki mengenai majlis perkahwinan pelakon Risteena Munim dan Isa Khan akhirnya terjawab apabila pasangan itu mengumumkan bakal bernikah pada Jumaat depan.

Pengumuman itu dibuat oleh Isa dan Risteena menerusi satu perkongsian di Instagram sebentar tadi dimana mereka memilih tanggal 12 Mac 2021 sebagai hari bersejarah diijabkabulkan sebagai suami isteri.

Menerusi perkongsian itu, mereka turut meminta peminat dan netizen mendoakan agar niat baik mereka itu dipermudahkan.

Lebih manis, Isa juga memberitahu dia turut mencipta sebuah lagu khas untuk bakal suri hatinya berjudul ‘Karunia Terhebat’ sebagai tanda cinta mereka.

Berita gembira yang dikongsikan itu mendapat pelbagai reaksi daripada netizen yang meluahkan rasa syukur apabila hari indah mereka hampir tiba serta mendoakan agar urusan dan perjalanan majlis dipermudahkan.

Isa dan Risteena telah mengikat tali pertunangan pada 23 November 2019 ketika bercuti di Bali, Indonesia.


Zahirah & Aiman Dedah Wajah Anak, Beri Nama Isaac Raees

Selamat melahirkan cahaya mata sulung pada 5 Januari lalu, akhirnya pasangan selebriti Zahirah Macwilson dan Aiman Hakim Ridza mendedahkan wajah anak sulungnya.

Menerusi satu perkongsian di Instagram, Zahiran dan Aiman turut berkongsikan gambar bersama putera kesayangan mereka yang diberi nama Isaac Raees.

Dalam entri tersebut, Zahirah dan Aiman turtu mendoakan agar anak mereka membesar dengan sihat, kuat dan baik.

Pasangan itu juga turut membuat akaun Instagram khas buat anak mereka untuk berkongsikan momen indah Isaac buat para peminat.

Zahirah selamat melahirkan seorang bayi lelaki pada 5 Januari 2021 di Australia. Oktober tahun lalu, Zahirah dan Aiman mengambil keputusan untuk tinggal di Australia bersama keluarga sehingga selamat melahirkan.


Simpan Baju Seksi Dalam Kotak, Zizi Kirana Mohon Doakan Berubah Sepenuhnya

Kini tampil dengan imej sopan serta sudah pun memadam foto seksi di Instagram, ramai yang menyambut baik azam penyanyi Zizi Kirana yang mahu berubah ke arah lebih baik.

Gembira melihat banyak komen positif buat dirinya, Zizi berkata perubahan dirinya yang kini terlibat dengan program keagamaan bukan untuk meraih perhatian

BACA: Pertama Kali Mengaji Di TV, Netizen Terpesona Dengan Suara Zizi Kirana

“Alhamdulillah, akhirnya ada juga komen-komen yang positif buat saya berbanding sebelum ini banyak yang negatif. Tapi sebelum ini pun saya tak pernah ambil hati dengan komen mereka. Ia sudah jadi perkara biasa buat semua artis.

“Apa yang saya buat untuk program keagamaan itu bukan untuk meraih perhatian atau simpati mana-mana pihak,” katanya.

Menurut Zizi, apa yang dilakukannya adalah atas kehendaknya sendiri dengan niat untuk mengubah dirinya ke arah lebih baik.

“Saya tetap berpegang pada ayat biarlah orang nak kata apa, yang penting niat. Jadi saya cuba melakukan apa yang difikirkan baik. Sekarang saya bermula dengan perubahan dari segi pakaian dan penampilan. Ia berjalan sedikit demi sedikit.

“Apa yang diharapkan sekarang ialah sokongan masyarakat bukannya kecaman. Saya mohon agar doakan saya berubah sepenuhnya nanti,” katanya.

Sudah memadam gambar seksinya di Instagram, Zizi berkata dia juga menyimpan kesemua baju-bajunya yang seksi dalam kotak.

“Saya tidaklah sampai buang terus pakaian-pakaian ini. Cuma ia dimasukkan dalam kotak dan diletakkan di tempat lain. Saya tak rancang pun lagi untuk bagi pada sesiapa.

“Hanya simpan dulu dan tak nak pakai lagi. Tak dinafikan perasaan kini lega kerana ramai pihak yang makin positif terhadap saya,” katanya.


Lancar Lagu Baru, Da’i Syed Harap Respon Positif Peminat

Meskipun kes jenayah seksual melibatkan dirinya masih lagi dalam perbicaraan mahkamah, namun ia tidak menghalang pendakwah dan penyanyi Da’i Syed untuk melancarkan single terbarunya dikhabarkan hari ini.

Akui gementar dengan pelancaran single terbarunya, Ya habib, Syed atau nama sebenarnya Syed Syah Iqmal Syed Mohammad Shaiful berharap respon positif dari peminat.

BACA: Ramai Wanita Tak Keruan Tengok Da’i Syed Pakai Apron Buat Cookies

“Saya amat mengharapkan sokongan semua peminat terhadap lagu baru saya yang akan dilancarkan esok sekali dengan video muzik.

“Saya tak anggap mereka yang membenci atau memboikot saya sebagai salah dan saya tidak menyalahkan sesiapa, bahkan saya sentiasa memaafkan semua orang.

“Saya tak ada rasa dendam, rasa sakit hati tu masih ada cuma tidaklah sampai tahap dendam, orang kutuk saya, saya kutuk balik tak ada. Saya hanya mendiamkan diri,” katanya.

Syed berkata, lagu tersebut ditulis olehnya sewaktu 20 hari berada di dalam tahanan dan muzik video turut mempunyai beberapa kenangan ketika berada di tempat tersebut.

“Sepanjang dalam tahanan saya sempat menulis lirik, mencipta melodi dan inilah momemnnya saya berharap semua peminat dapat berikan sokongan,” katanya.


“Saya Reda Dituduh Sengaja Buat Drama Untuk Viral & Free Marketing”

Baru-baru ini hangat diperkatakan apabila pelawak dan pengacara kontroversi Shuk Sahar menjadi mangsa sindiran individu tak dikenali ketika berniaga air di tepi jalan.

Bagaimanapun, ramai yang mempersoalkan video tersebut serta ada yang mendakwa pelawak itu sengaja membuat marketing semata-mata untuk perhatian.

Menafikan dakwaan tersebut, Shuk akui sedar jika menjelaskan perkara sebenar sekalipun dia tetap akan dituduh penipu.

“Saya reda jika ada yang kata saya ini penipu dan sengaja buat drama sebab nak viral atau free marketing.

“Tidak ada yang saya nak komen lagi mengenai insiden tersebut, biarlah apa orang nak kata kerana apa yang saya tahu, saya sedang mencari rezeki yang halal,” katanya.

Dalam pada itu, Shuk berkata pemuda tersebut telahpun memohon maaf kepadanya menerusi DM di Instagram dan akan tampil bersua muka.

“Dari awal lagi saya carang untuk membuat laporan polis. Cuma saya bersykur kerana pemuda itu sudah pun memohon maaf.

“Dia berjanji untuk bertemu saya dalam masa terdekat. Saya tidak menyimpan dendam dan saya maafkan dia serta bersedia untuk bertemu dengannya,” katanya.